polyglot-tagger/wikipedia-language-snippets-filtered huggingface dataset:
ದಿನಾಂಕ 28 ಮಾರ್ಚ್‌ 1929ರಂದು ಬಿಡುಗಡೆಯಾದ ದಿ ಆಪ್ರಿ ಹೌಸ್ ‌, ಆ ವರ್ಷ ಬಿಡುಗಡೆಯಾದ ಎರಡನೆಯ ಕಿರು-ವ್ಯಂಗ್ಯಚಲನಚಿತ್ರವಾಗಿತ್ತು. ಈ ಚಿತ್ರದಲ್ಲಿ ಮಿಕ್ಕಿ ಮೊದಲ ಬಾರಿಗೆ ಕೈಚೀಲಧಾರಿಯಾಗಿರುತ್ತಾನೆ. ಇನ್ನು ಮುಂದಿನ ಹಲವು ಚಿತ್ರಗಳಲ್ಲಿ ಮಿಕ್ಕಿ ಕೈಚೀಲಧಾರಿಯಾಗಿಯೇ ಕಾಣುತ್ತಾನೆ. 'ಕಪ್ಪು-ಬಿಳುಪಿನಲ್ಲಿ ಬಿಡುಗಡೆಯಾದ ಕಿರು-ವ್ಯಂಗ್ಯಚಲನಚಿತ್ರಗಳಲ್ಲಿ ಪಾತ್ರಗಳ ಕೈಗಳು ಮತ್ತು ಶರೀರ ಕಪ್ಪು ಬಣ್ಣದ್ದಾಗಿದ್ದ ಕಾರಣ, ಕೈಗಳು ಶರೀರದ ಹತ್ತಿರವಿದ್ದಾಗ ಪ್ರೇಕ್ಷಕರು ಕೈಗಳನ್ನು ಗುರುತಿಸಲು ಸುಲಭವಾಗಲೆಂದು ಕೈಗವಸುಗಳನ್ನು ಪರಿಚಯಿಸಲಾಯಿತು' ಎಂಬ ವಿವರಗಳು ಕೇಳಿಬಂದಿವೆ (1935ರಲ್ಲಿ ದಿ ಬ್ಯಾಂಡ್‌ ಕಾನ್ಸರ್ಟ್‌ ಬಿಡುಗಡೆಯಾಗುವ ತನಕ ಮಿಕ್ಕಿ ಬಣ್ಣದ ಆವೃತ್ತಿಯಲ್ಲಿ ಕಾಣಿಸಿಕೊಳ್ಳಲಿಲ್ಲ). ಕೈಗವಸಿನ ಹಿಂಭಾಗದಲ್ಲಿ ಕಾಣುವ ಮುರು ಕಪ್ಪು ಗೀಟುಗಳು, ಕೈಬೆರಳುಗಳ ನಡುವಿನಿಂದ ವಿಸ್ತರಿಸುವ ಕೈಗವಸುಗಳ ಬಟ್ಟೆಯ ಮಡಿಕೆಗಳನ್ನು ಬಿಂಬಿಸುತ್ತದೆ. ಇದು ಆ ಕಾಲದ ಸಣ್ಣಮಕ್ಕಳ ಕೈಗವಸು ವಿನ್ಯಾಸ ಮಾದರಿಯಂತಿದೆ.
ಕಾಲ್ಪನಿಕಹಾಗೂ ಕಿಲಕಿಲ ನಗುವ ಈ ದಂಶಕವು ಜನ್ಮ ತಾಳಿದ 1928ಕ್ಕೆ ಹೊಂದಿಕೆಯಾಗುವಂತೆ ಡಿಸ್ನಿ ಸಂಸ್ಥೆಯು ತನ್ನ ಅತ್ಯಮೂಲ್ಯ ಲಾಂಛನ ಮಿಕ್ಕಿ ಮೌಸ್‌ನ್ನು ರಕ್ಷಿಸಲೆಂದು ವ್ಯಾಪಾರಮುದ್ರೆ‌ ಅರ್ಜಿ ಸಲ್ಲಿಸಿತು. ವಾಲ್ಟರ್‌ ಎಲಿಯಾಸ್‌ ಡಿಸ್ನಿ 21 ಮೇ 1928ರಂದು ಮೂಲ ಅರ್ಜಿಯನ್ನು ಗೆ ಸಲ್ಲಿಸಿದರು. 'ಮಾರಾಟಕ್ಕಾಗಿ ಪ್ರತಿಗೊಳಿಸಲಾದ ಚಲನಚಿತ್ರಗಳಲ್ಲಿ ಬಳಕೆಗಾಗಿ ಈ ಟ್ರೇಡ್‌ಮಾರ್ಕ್‌ ಬಳಕೆಯಾಗುವುದು' ಎಂದು ಅವರು ನಮೂದಿಸಿದರು. ಈ ಟ್ರೇಡ್‌ಮಾರ್ಕ್‌ 1 ಮೇ 1928 ದಿನಾಂಕದ ಸುಮಾರಿನಿಂದಲೂ ಸತತ ಬಳಕೆಯಲ್ಲಿತ್ತು. 'ಚಲನಚಿತ್ರಗಳಲ್ಲಿ ಈ ಟ್ರೇಡ್‌ಮಾರ್ಕ್‌ನ ಸ್ಥಿರಚಿತ್ರ ತೆಗೆದುಕೊಂಡು ಸಂಬಂಧಿತ ಸರಕುಗಳ ಮೇಲೆ ಅಚ್ಚು ಮಾಡಲಾಗಿದೆ' ಎಂದು ಅರ್ಜಿಯಲ್ಲಿ ತಿಳಿಸಲಾಗಿತ್ತು. ಪರಂಪರಾಗತ ಮಿಕ್ಕಿ ಮೌಸ್‌ ಟ್ರೇಡ್‌ಮಾರ್ಕ್‌ನ್ನು ಸದ್ಯಕ್ಕೆ ಕ್ಯಾಲಿಫೊರ್ನಿಯಾದ ಬರ್ಬ್ಯಾಂಕ್‌ನಲ್ಲಿರುವ ಡಿಸ್ನಿ ಎಂಟರ್ಪ್ರೈಸಸ್‌ ಇನ್ಕಾರ್ಪೊರೇಟೆಡ್‌ ಸಂಸ್ಥೆಯು ನೋಂದಾಯಿಸಿ ನವೀಕರಿಸಿ ಸ್ವಾಮ್ಯದಲ್ಲಿಟ್ಟುಕೊಂಡಿದೆ.
ಇವೆರಡೂ ಆರಂಭಿಕ ಕಾಮಿಕ್‌ ಸರಣಿಯ ಕಥೆಗಳೊಂದಿಗೆ ಆರಂಭಗೊಂಡು, ಆನಿಮೇಷನ್‌ ಮತ್ತು ಕಾಮಿಕ್‌ ಸರಣಿಯ ಆವೃತ್ತಿಗಳು ಪರಸ್ಪರ ದಿಕ್ಚ್ಯುತಿ ಹೊಂದಿದವೆಂದು ಪರಿಗಣಿಸಲಾಗಿದೆ. ಒಂದೆಡೆ ವಾಲ್ಟ್‌ ಡಿಸ್ನಿ ಹಾಗೂ ಅವರ ಕಿರು-ವ್ಯಂಗ್ಯಚಲನಚಿತ್ರಗಳು ಹಾಸ್ಯದ ಮೇಲೆ ಕೇಂದ್ರೀಕೃತವಾಗಿದ್ದರೆ, ಇನ್ನೊಂದೆಡೆ ಕಾಮಿಕ್‌ ಸರಣಿಗಳಲ್ಲಿ ಹಾಸ್ಯದೊಂದಿಗೆ ಸಾಹಸವನ್ನು ಸೇರಿಸಲಾಗುತ್ತಿತ್ತು. ಮಿಕ್ಕಿಯ ಈ ಸಾಹಸ-ಪ್ರಧಾನ ಆವೃತ್ತಿಯು ಕಾಮಿಕ್‌ ಸರಣಿಗಳಲ್ಲಿ ಪ್ರಕಟವಾಗುತ್ತಲಿದ್ದು, ಆನಂತರ 20ನೆಯ ಶತಮಾನದುದ್ದಕ್ಕೂ ಹಾಗೂ 21ನೆಯ ಶತಮಾನದ ಆರಂಭದಲ್ಲಿ, ಕಾಮಿಕ್ ಪುಸ್ತಕಗಳ ರೂಪದಲ್ಲಿ ಇಂದಿಗೂ ಪ್ರಕಟವಾಗುತ್ತಿವೆ.ಮಿಕ್ಕಿ ಮೌಸ್‌ ಜಾಯಿನ್ಸ್‌ ದಿ ಫಾರೀನ್‌ ಲೀಜಿಯನ್‌ ಹಾಗೂ ದಿ ಗ್ಲೀಮ್‌ ಇಂತಹ ಕಥೆಗಳನ್ನು ರಚಿಸಿದ ಫ್ಲಾಯ್ಡ್‌ ಗಾಟ್‌ಫ್ರೆಡ್ಸನ್‌ ತಮ್ಮದೇ ಆದ ಛಾಪು ಮೂಡಿಸಿದರು.
ಮುಂಚೆ ಹಾಲ್ಮಾರ್ಕ್‌ ಸಂಸ್ಥೆಯಲ್ಲಿ ಶುಭಾಶಯ ಪತ್ರ ಕಲಾವಿದರಾಗಿದ್ದ ಬ್ರೆಟ್‌ ಇವಾನ್‌, ಈಗ ಮಿಕ್ಕಿಯ ಹೊಸ ಧ್ವನಿ ನಿರೂಪಿಸಲು ಆಯ್ಕೆಯಾಗಿದ್ದಾರೆ. ಮಿಕ್ಕಿ ಆಟಿಕೆ ಹಾಗೂ ಡಿಸ್ನಿ ಕ್ರೂಯಿಸ್‌ ಲೈನ್‌ ಉತ್ತೇಜನಾ ಜಾಹೀರಾತುಗಳಿಗಾಗಿ ಅವರ ಮೊದಲ ನಟನಾ ಕಾರ್ಯ ಆರಂಭಗೊಂಡಿತ್ತು. ಅದು ಡಿಸ್ನಿ ಆನ್‌ ಐಸ್‌: ಸೆಲೆಬ್ರೇಷನ್ಸ್‌!
ಐಸ್ ಶೋನಲ್ಲಿ ಅದು ಕಾಣಿಸಿಕೊಳ್ಳಲಿದೆ . ಮುಂದೆ, ಪ್ಲೇಸ್ಟೇಷನ್‌ ಪೋರ್ಟಬಲ್‌ಗಾಗಿ ನಿರ್ಮಾಣವಾಗಲಿರುವ ಕಿಂಗ್ಡಮ್‌ ಹಾರ್ಟ್ಸ್‌ ಬರ್ತ್‌ ಬೈ ಸ್ಲೀಪ್‌ ' ಎಂಬ ವೀಡಿಯೊ ಆಟದಲ್ಲಿ ಮಿಕ್ಕಿ ಮೌಸ್‌ಗಾಗಿ ಅವರ ಮೊದಲ ಅಧಿಕೃತ ಧ್ವನಿದಾನ ಕಾರ್ಯ ನಡೆಯಲಿದೆ. ಕಿಂಗ್ಡಮ್‌ ಹಾರ್ಟ್ಸ್‌ ಸೀರೀಸ್‌ನ ಮುಂದಿನ ಆಟಗಳಲ್ಲಿಯೂ ಸಹ ಅವರು ಮಿಕ್ಕಿ ಮೌಸ್‌ಗಾಗಿ ಧ್ವನಿದಾನ ಮಾಡುವರೆಂಬ ಮಾತುಗಳು ಕೇಳಿಬರುತ್ತಿವೆ.
ಇದರ ಮೂಲ ನಿರ್ಮಾಣ ಸಮಯದಲ್ಲಿ, ವಾಲ್ಟ್‌ ಡಿಸ್ನಿ ಪುನಃ ಒಬ್ಬ ವಿತರಕನನ್ನು ಗಳಿಸಿಕೊಳ್ಳಲು ವಿಫಲರಾದರು. ಮಿಕ್ಕಿಯ ಇನ್ನೊಂದು ಚಿತ್ರದ ನಂತರ ಇದು 30 ಡಿಸೆಂಬರ್‌ 1928ರಂದು ಬಿಡುಗಡೆಯಾಯಿತು. ಮೊದಲಿಗೆ, ಮಿಕ್ಕಿ ಹಾಗೂ ತನ್ನ ಮುಂಚಿನ ಪಾತ್ರ ಆಸ್ವಾಲ್ಡ್‌ನೊಂದಿಗೆ ಹೋಲಿಕೆಯಿತ್ತು ಎಂದು ಊಹಿಸಿದ ಜನರು ಮಿಕ್ಕಿ ಪಾತ್ರದಲ್ಲಿ ಆಸಕ್ತಿ ವಹಿಸಿರಲಿಲ್ಲ. ಇದನ್ನು ಮನಗಂಡ ವಾಲ್ಟ್‌ ಡಿಸ್ನಿ, ಮಿಕ್ಕಿ ಮೌಸ್‌ ಸರಣಿಗೆ ತಮ್ಮ ಮುಂಚಿನ ಕೃತಿಗಳು ಹಾಗು ತಮ್ಮ ಪೈಪೋಟಿದಾರರ ಪಾತ್ರಗಳಿಗಿಂತಲೂ ಭಿನ್ನರೂಪ ನೀಡಲು ರೂಪುರೇಖೆ ಹಾಕಿದರು. ಇದರ ಫಲವಾಗಿ, ನಿರ್ಮಾಣವಾದದ್ದು ಮಿಕ್ಕಿ ಮೌಸ್‌ನ ಮೂರನೆಯ, ಬಿಡುಗಡೆಯಾಗಲು ಎರಡನೆಯ ಹಾಗೂ ಪ್ರೇಕ್ಷಕರು ನಿಜಕ್ಕೂ ಗಮನ ಹರಿಸಿದ ಮೊದಲ ಕಿರು-ವ್ಯಂಗ್ಯಚಲನಚಿತ್ರ ಸ್ಟೀಮ್‌ಬೋಟ್‌ ವಿಲ್ಲೀ .
ವಾಲ್ಟ್‌ ಡಿಸ್ನಿ ವಿನ್‌ ಸ್ಮಿತ್‌ರ ಸ್ಥಳವನ್ನು ತುಂಬಿಸಲು ಅವರೊಂದಿಗೆ ಉಳಿದಿದ್ದ ಸಿಬ್ಬಂದಿಯಲ್ಲೇ ಆಯ್ಕೆ ಮಾಡಲು ಮುಂದಾದರು. ಅಜ್ಞಾತ ಕಾರಣಗಳಿಗಾಗಿ, ಹೊಸದಾಗಿ ನೇಮಕಗೊಂಡ ಫ್ಲಾಯ್ಡ್‌ ಗಾಟ್‌ಫ್ರೆಡ್ಸನ್‌ರನ್ನು ವಾಲ್ಟ್‌ ಡಿಸ್ನಿ ನೇಮಿಸಿಕೊಂಡರು. ಆ ಸಮಯದಲ್ಲಿ ಫ್ಲಾಯ್ಡ್‌ ಆನಿಮೇಷನ್‌ನಲ್ಲಿ ಕಾರ್ಯ ನಿರ್ವಹಿಸಲು ಉತ್ಸುಕರಾಗಿದ್ದು, ಈ ಹೊಸ ಹುದ್ದೆ ಸ್ವೀಕರಿಸುವಲ್ಲಿ ಹಿಂಜರಿದರು. ಈ ಜವಾಬ್ದಾರಿಯು ಕೇವಲ ತಾತ್ಕಾಲಿಕವಾಗಿದ್ದು, ಅನಂತರ ಆನಿಮೇಷನ್‌ಗೆ ವಾಪಸಾಗಲು ಅನುಮತಿಯಿದೆ ಎಂದು ವಾಲ್ಟ್ ಡಿಸ್ನಿ ಫ್ಲಾಯ್ಡ್‌ಗೆ ಭರವಸೆ ನೀಡಬೇಕಾಯಿತು. ಫ್ಲಾಯ್ಡ್‌ ಇದಕ್ಕೆ ಒಪ್ಪಿಕೊಂಡರು; ಆದರೆ, ಅವರ ಈ 'ತಾತ್ಕಾಲಿಕ' ಹುದ್ದೆಯನ್ನು 5 ಮೇ 1930ರಿಂದ 15 ನವೆಂಬರ್‌ 1975ರ ತನಕ ಇಟ್ಟುಕೊಂಡರು.
ವಾಲ್ಟ್‌ ಡಿಸ್ನಿ ಹಾಗೂ ತಮ್ಮ ಉಳಿದ ಸಿಬ್ಬಂದಿ ಮಿಕ್ಕಿ ಮೌಸ್‌ ಸರಣಿಯ ನಿರ್ಮಾಣ ಮುಂದುವರೆಸಿದರು. ಉಬ್‌ ಐವರ್ಕ್ಸ್‌ರ ಸ್ಥಾನದಲ್ಲಿ ಹಲವು ಆನಿಮೇಟರ್‌ಗಳನ್ನು ನೇಮಿಸಿಕೊಳ್ಳಲು ವಾಲ್ಟ್‌ ಡಿಸ್ನಿ ಶಕ್ಯರಾದರು. ಮಹಾ ಹಿಂಜರಿತ ಮುಂದುವರಿಯುತ್ತಿದ್ದಂತೆ'ಫೆಲಿಕ್ಸ್‌ ದಿ ಕ್ಯಾಟ್‌' ಚಿತ್ರಪರದೆಯಿಂದ ಮಾಸಿಹೋದ ನಂತರ, ಮಿಕ್ಕಿ ಮೌಸ್‌‌ನ ಜನಪ್ರಿಯತೆ ಹೆಚ್ಚಾಯಿತು. ಇಸವಿ 1932ರೊಳಗೆ, ಮಿಕ್ಕಿ ಮೌಸ್‌ ಕ್ಲಬ್‌ ಸುಮಾರು ಒಂದು ದಶಲಕ್ಷ ಸದಸ್ಯರನ್ನು ಹೊಂದಿತ್ತು. ಮಿಕ್ಕಿ ಮೌಸ್‌ನ್ನು ಸೃಷ್ಟಿಸಿದ್ದಕ್ಕಾಗಿ ವಾಲ್ಟ್‌ ಡಿಸ್ನಿಯವರಿಗೆ ಆಸ್ಕರ್‌ ಪ್ರಶಸ್ತಿ ಸಂದಿತು. 1935ರಲ್ಲಿ ನಿರ್ವಹಣಾ ಸಮಸ್ಯೆಗಳುಂಟಾದ ಕಾರಣ ಡಿಸ್ನಿ ಸಂಸ್ಥೆಯು ಮಿಕ್ಕಿ ಮೌಸ್‌ ಕ್ಲಬ್‌ಗಳನ್ನು ರದ್ದುಗೊಳಿಸಬೇಕಾಯಿತು.
ಆಸ್ಟ್ರೇಲಿಯಾದ ಮೆಲ್ಬೊರ್ನ್‌ ನಗರದಲ್ಲಿ ವಾರ್ಷಿಕ ಮೂಂಬಾ ಉತ್ಸವ ಬೀದಿ ಮೆರವಣಿಗೆ ನಡೆಯುತ್ತದೆ. ಇದರಲ್ಲಿ ಮಿಕ್ಕಿ ಮೌಸ್‌ನ್ನು ಕಿಂಗ್‌ ಆಫ್‌ ಮೂಂಬಾ ಎಂದು ನೇಮಿಸಲಾಗಿದೆ . ಮಕ್ಕಳೊಂದಿಗೆ ಅಪಾರ ಜನಪ್ರಿಯತೆ ಗಳಿಸಿದರೂ ಸಹ, ಈ ನೇಮಕಾತಿಯು ವಿವಾದದಲ್ಲಿ ಸಿಲುಕಿತು. ಸ್ಥಳೀಯ ಪಾತ್ರವೊಂದನ್ನು ಉದಾಹರಣೆಗೆ ಬ್ಲಿಂಕಿ ಬಿಲ್‌ನ್ನು ನೇಮಿಸಬೇಕು ಎಂದು ಕೆಲವು ಮೆಲ್ಬೊರ್ನ್‌ವಾಸಿಗಳು ಆಗ್ರಹಿಸಿದರು. ಪ್ಯಾಟ್ರಿಷಿಯ ಒ'ಕ್ಯಾರೊಲ್‌ ಮಿಕ್ಕಿ ಪಾತ್ರ ನಿರ್ವಹಿಸುವುದು ಬಹಿರಂಗಗೊಂಡಾಗ, ಆಸ್ಟ್ರೇಲಿಯಾದ ಪತ್ರಿಕೆಗಳು ' !' ಎಂದು ವರದಿ ಮಾಡಿದವು.
ಮಿಕ್ಕಿಯ ಅತಿ ವಿಶಿಷ್ಟ ಗುರುತು ಎಂದರೆ ತನ್ನ ಕಿವಿಗಳು. ಅವು ಡಿಸ್ನಿ ಉದ್ದಿಮೆಯ ಒಟ್ಟಾರೆ ಟ್ರೇಡ್‌ಮಾರ್ಕ್‌ ಸಹ ಆಗಿವೆ. ದುಂಡಗಿರುವ ತಲೆಯ ಮೇಲ್ಭಾಗಕ್ಕೆ ದುಂಡನೆಯ ಎರಡು ಕಿವಿಗಳು ಜೋಡಿಸಿರುವುದು ಮಿಕ್ಕಿಯ ಕಿವಿಗಳ ಮೂಲಭೂತ ವಿನ್ಯಾಸವಾಗಿದೆ. 1940ರ ದಶಕದ ಮಿಕ್ಕಿಯ ಹೊರತುಪಡಿಸಿ, ಮಿಕ್ಕಿ ಮತ್ತು ಮಿನ್ನೀ ಯಾವ ಕಡೆ ತಲೆ ತಿರುಗಿಸಿದರೂ, ಅವರ ಕಿವಿಗಳು ಅಷ್ಟೇ ಸಮ್ಮಿತಿಯೊಂದಿಗೆ ಕಾಣಬಹುದಾಗಿದೆ. ಇದು ಪ್ರಮುಖ ಹಾಗೂ ಅಸಾಮಾನ್ಯ ಗುಣಲಕ್ಷಣ ಎನ್ನಬಹುದಾಗಿದೆ. ಅರ್ಥಾತ್‌, ಮಿಕ್ಕಿ ಮತ್ತು ಮಿನ್ನೀ ಎದುರು ನೋಡಿದಾಗ ಅವರ ಕಿವಿಗಳು ಅದೇ ಸ್ಥಿತಿಯಲ್ಲಿ ಕಂಡುಬಂದು, ಎಡಕ್ಕೋ ಬಲಕ್ಕೋ ತಿರುಗಿದಾಗ ಪಾರ್ಶ್ವನೋಟ ಬೀರಿದಂತಿರುತ್ತವೆ.
ಜೊತೆಗೆ, ಅವರು ಫ್ಯಾಂಟಮ್‌ ಬ್ಲಾಟ್‌, ಈಗಾ ಬೀವಾ, ಮಾರ್ಟಿ ಅಂಡ್‌ ಫರ್ಡಿ, ಕ್ಯಾಪ್ಟನ್‌ ಚರ್ಚ್‌ಮೌಸ್‌ ಹಾಗೂ ಬುಚ್‌ ಕಥೆಗಳನ್ನು ರಚಿಸಿದರು. ಫ್ಲಾಯ್ಡ್‌ ಗಾಟ್‌ಫ್ರೆಡ್ಸನ್‌ರ ಜೊತೆಗೆ, ರೋಮನ್‌ ಅರಾಂಬುಲಾ, ರಿಕ್ ಹೂವರ್‌, ಮ್ಯಾನುಯೆಲ್‌ ಗಾಂಜೇಲೆಸ್‌, ಕಾರ್ಸನ್‌ ವಾನ್‌ ಆಸ್ಟೆನ್‌, ಜಿಮ್‌ ಎಂಜೆಲ್‌, ಬಿಲ್‌ ರೈಟ್‌, ಟೆಡ್‌ ಥ್ವೇಯ್ಲ್ಸ್‌ ಹಾಗೂ ಡಾನ್‌ ಜಿಪ್ಸ್‌ ಸೇರಿದಂತೆ, ಕಾಲಾನಂತರದಲ್ಲಿ ಕಾಮಿಕ್‌ ಸರಣಿಗಾಗಿ ಹಲವರು ಕಲಾ-ಕೊಡುಗೆ ನೀಡಿದರು. ಕಥೆಗಾರರಲ್ಲಿ ಟೆಡ್‌ ಆಸ್ಬಾರ್ನ್‌, ಮೆರಿಲ್‌ ಡಿ ಮ್ಯಾರಿಸ್‌, ಬಿಲ್‌ ವಾಲ್ಷ್, ಡಿಕ್ ಷಾ, ರಾಯ್‌ ವಿಲಿಯಮ್ಸ್‌, ಡೆಲ್‌ ಕಾನೆಲ್‌ ಮತ್ತು ಫ್ಲಾಯ್ಡ್‌ ನಾರ್ಮನ್‌ ಸೇರಿದ್ದರು.
ಉಬ್ ಐವರ್ಕ್ಸ್‌ ನಿರ್ಗಮಿಸಿದ ನಂತರ 1930ರ ಆರಂಭದಲ್ಲಿ, ವಾಲ್ಟ್ ಡಿಸ್ನಿ ಮೊದಲಿಗೆ ಮಿಕ್ಕಿ ಮೌಸ್‌ ಕಾಮಿಕ್‌ ಚಿತ್ರಸರಣಿಗಾಗಿ ಕಥಾರಚನೆಯಲ್ಲಿ ಮಗ್ನರಾಗಿ, ಕಲೆಯ ಜವಾಬ್ದಾರಿಯನ್ನು ವಿನ್‌ ಸ್ಮಿತ್‌ರಿಗೆ ವಹಿಸುತ್ತಿದ್ದರು. ಆದರೂ, ವಾಲ್ಟ್‌ ಡಿಸ್ನಿಯವರ ಗಮನವು ಎಂದಿಗೂ ಆನಿಮೇಷನ್‌ ಕ್ಷೇತ್ರದ ಮೇಲೆ ಕೇಂದ್ರೀಕೃತವಾಗಿದ್ದರಿಂದ, ವಿನ್‌ ಸ್ಮಿತ್‌ ಕಥಾ ರಚನೆಯಲ್ಲೂ ಪಾಲ್ಗೊಂಡರು. ಇಡೀ ಸರಣಿಯೊಂದಕ್ಕೆ ಸ್ವತಃ ಚಿತ್ರಕಥೆ ರಚಿಸಿ, ಚಿತ್ರರಚಿಸಿ, ಬಣ್ಣಲೇಪನಾ ಜವಾಬ್ದಾರಿಗಳನ್ನು ಹೊರಬೇಕಾಗುತ್ತದೆಂಬ ತೀವ್ರ ಅಸಮಾಧಾನ ವ್ಯಕ್ತಪಡಿಸಿದ ವಿನ್‌ ಸ್ಮಿತ್‌ ಹಠಾತ್ತನೆ ರಾಜೀನಾಮೆ ನೀಡಿದರು.
ಇಸವಿ 1995ರಲ್ಲಿ ಬಿಡುಗಡೆಯಾದ ಕಿರು-ವ್ಯಂಗ್ಯಚಲನಚಿತ್ರ ರನವೇ ಬ್ರೇಯ್ನ್‌ , ಅವನ ಇತ್ತೀಚಿನ ಅಭಿನಯದ ವ್ಯಂಗ್ಯಚಲನಚಿತ್ರವಾಗಿತ್ತು. 1999-2004 ಅವಧಿಯಲ್ಲಿ ವೀಡಿಯೊಗಾಗಿ ತಯಾರಿಸಲಾದ ಮಿಕ್ಕಿ'ಸ್‌ ಒನ್ಸ್‌ ಅಪಾನ್‌ ಎ ಕ್ರಿಸ್ಮಸ್‌ , , , : ಹಾಗೂ ಕಂಪ್ಯೂಟರ್‌ ಮೂಲಕ ಆನಿಮೇಟ್‌ ಆದ ಮಿಕ್ಕಿ'ಸ್‌ ಟ್ವೈಸ್‌ ಅಪಾನ್‌ ಎ ಕ್ರಿಸ್ಮಸ್‌ ನಲ್ಲಿ ಅವನು ಗೋಚರಿಸಿದನು. ಯಾವುದೇ ಶಾಸ್ತ್ರೀಯವಲ್ಲದ ಕಥೆಯನ್ನು ಆಧರಿಸಿದ, ಮೂಲ ಡಿಸ್ನಿ ಚಲನಚಿತ್ರದಲ್ಲಿ ಮಿಕ್ಕಿ ಇನ್ನೂ ಕಾಣಬೇಕಿದೆ.
ಟೆಕ್ನಿಕಲರ್‌ ತಂತ್ರಜ್ಞಾನ ಬಳಸಿ ಚಿತ್ರಿಸಲಾದ ಮೊದಲ ಮಿಕ್ಕಿ ಮೌಸ್‌ ವ್ಯಂಗ್ಯಚಲನಚಿತ್ರ ದಿ ಬ್ಯಾಂಡ್‌ ಕಾನ್ಸರ್ಟ್ ‌ನಲ್ಲಿ ಮಿಕ್ಕಿ ವಿಲಿಯಮ್‌ ಟೆಲ್‌ ಒವರ್ಟ್ಯುವರ್ ‌ ವಾದ್ಯವೃಂದ ನಿರ್ವಹಿಸಿದನು. ಆದರೆ ವ್ಯಂಗ್ಯಚಿತ್ರ ಸರಣಿಯಲ್ಲಿ ಮಿಕ್ಕಿ ಮತ್ತು ಅವನ ವಾದ್ಯವೃಂದವು ಚಂಡಮಾರುತದಲ್ಲಿ ಕೊಚ್ಚಿಹೋಗುತ್ತವೆ. ಈ ಕಿರು-ವ್ಯಂಗ್ಯಚಲನಚಿತ್ರವನ್ನು ನೋಡಿದ ಸಂಗೀತ ನಿರ್ವಾಹಕ ಆರ್ಟರೋ ಟಾಸ್ಕಾನಿನಿ ಅಪಾರ ಮೆಚ್ಚುಗೆ ವ್ಯಕ್ತಪಡಿಸಿ, ಇದನ್ನು ಪುನಃ ಪ್ರದರ್ಶಿಸುವಂತೆ ಪ್ರೊಜೆಕ್ಟರ್‌ ಚಾಲಕನಲ್ಲಿ ಕೇಳಿಕೊಂಡರಂತೆ.
ಇಸವಿ 1933ರಲ್ಲಿ ಬಿಡುಗಡೆಯಾದ ಸಿಲ್ಲಿ ಸಿಂಫೋನೀಸ್‌ ಕಿರು-ವ್ಯಂಗ್ಯಚಲನಚಿತ್ರ ದಿ ತ್ರೀ ಲಿಟ್ಲ್ ಪಿಗ್ಸ್‌ ಮಿಕ್ಕಿ ಚಿತ್ರಗಳನ್ನೂ ಮೀರಿಸಿ ಜನಪ್ರಿಯತೆ ಗಳಿಸಿದರೂ, ಮಿಕ್ಕಿ ಚಿತ್ರಮಂದಿರದ ಪ್ರೇಕ್ಷಕರೊಂದಿಗೆ ತನ್ನ ಜನಪ್ರಿಯತೆಯನ್ನು ಉಳಿಸಿಕೊಂಡನು. ಇಸವಿ 1935ರಲ್ಲಿ ನಡೆಸಲಾದ ಸಮೀಕ್ಷೆಯ ಪ್ರಕಾರ ಪಾಪ್‌ಐಯ್‌ ದಿ ಸೇಯ್ಲರ್‌ ಪಾತ್ರವು ಮಿಕ್ಕಿಗಿಂತಲೂ ಹೆಚ್ಚು ಜನಪ್ರಿಯವಾಗಿತ್ತು. ಇಸವಿ 1934ರಲ್ಲಿ ಮಿಕ್ಕಿ ಛಾಪು ಹೊತ್ತಿದ ಸರಕುಗಳ ಮಾರಾಟವು ವರ್ಷಕ್ಕೆ $600,000.00 ಗಳಿಸಿತ್ತು.
ಮಿಕ್ಕಿಯನ್ನು ಕೇಂದ್ರಬಿಂದುವಾಗಿಟ್ಟುಕೊಂಡು ಹಲವು ದೂರದರ್ಶನ ಕಾರ್ಯಕ್ರಮಗಳು ಪ್ರಸಾರವಾಗಿವೆ. ಇದರಲ್ಲಿ ಇತ್ತೀಚಿನವು ಮಿಕ್ಕಿ ಮೌಸ್‌ ವರ್ಕ್ಸ್‌ , ಡಿಸ್ನಿ'ಸ್‌ ಹೌಸ್‌ ಆಫ್‌ ಮೌಸ್‌ ಹಾಗೂ ಮಿಕ್ಕಿ ಮೌಸ್‌ ಕ್ಲಬ್‌ಹೌಸ್‌ . ಇವೆಲ್ಲದಕ್ಕೂ ಮುಂಚೆ, ಬಾಂಕರ್ಸ್‌ ನ ಸಂಚಿಕೆ 'ಯು ಆಟ್ಟಾ ಬಿ ಇನ್‌ ಟೂನ್ಸ್‌'ನಲ್ಲಿ ಮಿಕ್ಕಿಯದು ಅದೃಶ್ಯ ಪಾತ್ರವಾಗಿತ್ತು.
ಮಿಕ್ಕಿ ಮೌಸ್‌ ಅತಿಥೇಯನಾಗಿ ಕಾಣಿಸಿಕೊಳ್ಳುವ ಮೂರು ವಿಧಾನಗಳುಳ್ಳ ವಿದ್ಯುನ್ಮಾನ-ಮಾತನಾಡುವ 'ಮಿಕ್ಕಿ ಸೇಯ್ಸ್ ‌' ಎಂಬ ಆಟವನ್ನು ಮಿಲ್ಟನ್‌ ಬ್ರ್ಯಾಡ್ಲೇ 1989ರಲ್ಲಿ ಬಿಡುಗಡೆಗೊಳಿಸಿದರು. ಮಿಕ್ಕಿ ಇತರೆ ಆಟಿಕೆ ಮತ್ತು ಆಟಗಳಲ್ಲಿಯೂ ಸಹ ಕಾಣಿಸಿಕೊಂಡನು. ಇದರಲ್ಲಿ ವರ್ಲ್ಡ್ಸ್‌ ಆಫ್ ವಂಡರ್‌-ಬಿಡುಗಡೆಗೊಳಿಸಿದ ಟಾಕಿಂಗ್ ಮಿಕ್ಕಿ ಮೌಸ್ ‌ ಸಹ ಸೇರಿವೆ.
ವಾಲ್ಟ್ ಡಿಸ್ನಿ ಹೋಮ್‌ ಎಂಟರ್ಟೇನ್ಮೆಂಟ್‌ಗಾಗಿ ಮಿಕ್ಕಿ ಹಲವು ಆನಿಮೇಟೆಡ್‌ ಲಾಂಛನಗಳಲ್ಲಿ ಕಾಣಿಸಿಕೊಂಡನು. ಮೊದಲಿಗೆ ಚಾಲಿತವಾದದ್ದು 'ನಿಯಾನ್‌ ಮಿಕ್ಕಿ' ಲಾಂಛನ, ಆನಂತರ ಸಾಮಾನ್ಯ ಹಾಗು ಕ್ಲ್ಯಾಸಿಕ್ಸ್‌ ಬಿಡುಗಡೆ ಶೀರ್ಷಿಕೆಗಳಿಗಾಗಿ 'ಸಾರ್ಸರರ್‌ ಮಿಕ್ಕಿ' ಲಾಂಛನವನ್ನು ಚಾಲಿತಗೊಳಿಸಲಾಯಿತು. 1980ರ ದಶಕದಲ್ಲಿ ಮಿಕ್ಕಿ ವೀಡಿಯೋ ಬಾಕ್ಸ್‌ಗಳ ಮೇಲೂ ಕಾಣಿಸಿಕೊಂಡನು.
ಯ ಮೂಲ ಶೈಲೀಕರಿಸಿದ ಮಿಕ್ಕಿ ಮೌಸ್ ‌ ಲಾಂಛನ. ಮಿಕ್ಕಿ ಮೌಸ್‌‌ನ್ನು 1928ರಲ್ಲಿ ಬಿಡುಗಡೆಯಾದ ಪ್ಲೇನ್ ಕ್ರೇಜಿ ಕಿರು-ವ್ಯಂಗ್ಯಚಿತ್ರದಲ್ಲಿ ಪರಿಚಯಿಸಲಾಯಿತು. ಆನಂತರ ಹೆಚ್ಚು ಜನಪ್ರಿಯವಾದ ಸ್ಟೀಮ್‌ಬೋಟ್‌ ವಿಲ್ಲೀ ಆನಿಮೇಟೆಡ್ ವ್ಯಂಗ್ಯಚಿತ್ರದ ಮೂಲಕ ಮಿಕ್ಕಿ ತಾರೆಯಾಗಿ ಹೊರಹೊಮ್ಮಿದ.
ಮುಂದೆ ಬಿಡುಗಡೆಯಾಗಲಿರುವ ಮಿಕ್ಕಿ ಕಿರು-ವ್ಯಂಗ್ಯಚಲನಚಿತ್ರವೂ ಸಹ ಅಸಾಮಾನ್ಯ ಎನ್ನಲಾಗಿದೆ. ದಿನಾಂಕ 25 ಏಪ್ರಿಲ್‌ 1929ರಂದು ಬಿಡುಗಡೆಯಾದ ದಿ ಬಾರ್ನ್‌ಯಾರ್ಡ್‌ ಬ್ಯಾಟ್ಲ್ ‌ ಈ ಚಿತ್ರದ ಹೆಸರು. ಈ ಚಿತ್ರದ ಮೂಲಕ ಮಿಕ್ಕಿ ಮೊದಲ ಬಾರಿಗೆ ಒಬ್ಬ ಸೈನಿಕನಾಗಿ ಯುದ್ಧದಲ್ಲಿ ಕಾಣಸಿಗುತ್ತಾನೆ.
ಅಮೆರಿಕಾ ಸಂಯುಕ್ತ ಸಂಸ್ಥಾನದಾದ್ಯಂತ ನೂರಾರು ಚಲನಚಿತ್ರ ಮಂದಿರಗಳಲ್ಲಿನ ಮಿಕ್ಕಿ ಮೌಸ್‌ ಕ್ಲಬ್‌ಗಳಾಗಿ ಚಿರಪರಿಚಿತವಾದ ಸಮುದಾಯಗಳಲ್ಲಿ ಮೊದಲನೆಯದನ್ನು ಡಿಸ್ನಿ ಸಂಸ್ಥೆಯು 1929ರಲ್ಲಿ ರಚಿಸಿತು.
ಯುರೋಪ್‌ನಲ್ಲಿ, ಮಿಕ್ಕಿ ಮೌಸ್ ಹಲವಾರು ಕಾಮಿಕ್‌ ಪತ್ರಿಕೆಗಳ ಪ್ರಧಾನ ಆಕರ್ಷಣೆಯಾಗಿದ್ದ. ಇವುಗಳಲ್ಲಿ 1932ರಿಂದ ಇಟಲಿಯಲ್ಲಿ ಟೊಪೊಲಿನೊ ಹಾಗೂ 1934ರಿಂದ ಫ್ರಾನ್ಸ್‌ನಲ್ಲಿ ಲೇ ಜರ್ನಲ್‌ ಡಿ ಮಿಕ್ಕಿ ಪ್ರಮುಖವಾದದ್ದು.
ಯುನಿವರ್ಸಲ್‌ ಸ್ಟುಡಿಯೊಸ್‌ನ ಚಾರ್ಲ್ಸ್‌ ಮಿಂಟ್ಜ್‌ರಿಗಾಗಿ ಡಿಸ್ನಿ ಸ್ಟುಡಿಯೊ ರಚಿಸಿದ್ದ ಆಸ್ವಾಲ್ಡ್‌ ದಿ ಲಕಿ ರ‌್ಯಾಬಿಟ್‌ ಎಂಬ ವ್ಯಂಗ್ಯಚಿತ್ರ ಪಾತ್ರಕ್ಕೆ ಬದಲಿಯಾಗಿ ಮಿಕ್ಕಿ ಮೌಸ್‌ನ್ನು ಸೃಷ್ಟಿಸಲಾಗಿತ್ತು.
"ನಾವು ಈ ಕೈಚೀಲಗಳನ್ನು ಏಕೆ ಎಂದಿಗೂ ಧರಿಸುವೆವು ಎಂಬುದನ್ನು ನೀವು ಎಂದಾದರೂ ಯೋಚಿಸಿದ್ದೀರ?" - ಸಣ್ಣ-ಪುಟ್ಟ ವಿಭಿನ್ನತೆಯುಳ್ಳ ವಿವಿಧ ಪಾತ್ರಗಳು
ಇಸವಿ 2005ರ ಹೊಸ ವರ್ಷಾರಂಭ ದಿನದಂದು ಮಿಕ್ಕಿ ಗ್ರ್ಯಾಂಡ್‌ ಮಾರ್ಷಲ್‌ ಆಫ್‌ ದಿ ಟೋರ್ನಮೆಂಟ್‌ ಆಫ್‌ ರೋಸಸ್‌ ಪೆರೇಡ್‌ ಆಗಿದ್ದ.
ಕಾರ್ಬೋಹೈಡ್ರೇಟ್ ಗಳು ಸಕ್ಕರೆಯಿಂದ ತಯಾರಾದ ಸಂಯುಕ್ತಗಳಾಗಿವೆ. ಅವುಗಳಲ್ಲಿರುವ ಸಿಹಿ ಅಂಶಗಳನ್ನು ಆಧರಿಸಿ ಕಾರ್ಬೋಹೈಡ್ರೇಟ್ ಗಳನ್ನು ವರ್ಗಾವಣೆ ಮಾಡಲಾಗುತ್ತದೆ: ಮೋನೋಸ್ಯಾಕರೈಡ್ ಗಳು , ಡಿಸ್ಯಾಕರೈಡ್ ಗಳು , ಆಲಿಗೋಸ್ಯಾಕರೈಡ್ ಗಳು, ಹಾಗು ಪಾಲಿಸ್ಯಾಕರೈಡ್ ಗಳು .
ಪ್ರೋಟೀನ್ ಗಳು ಜೈವಿಕ ಸಂಯುಕ್ತಗಳಾಗಿವೆ, ಇವುಗಳು ಪೆಪ್ಟೈಡ್ ಬಂಧಗಳಿಂದ ಒಂದುಗೂಡಿದ ಅಮೈನೋ ಆಮ್ಲಗಳನ್ನು ಒಳಗೊಂಡಿರುತ್ತವೆ. ದೇಹವು ಕೆಲವು ಅಮೈನೋ ಆಮ್ಲಗಳನ್ನು ಉತ್ಪಾದಿಸಲು ಸಾಧ್ಯವಿಲ್ಲ ; ಆಹಾರವು ಇವುಗಳನ್ನು ಪೂರೈಕೆ ಮಾಡಬೇಕು. ಪೌಷ್ಟಿಕತೆಯಲ್ಲಿ, ಪ್ರೋಟೀನ್ ಗಳು ಪ್ರೋಟಿಯೇಸ್ ಗಳಿಂದ ಪಚನವಾಗುವ ಮೂಲಕ ಬೇರ್ಪಟ್ಟು ಮತ್ತೆ ಮುಕ್ತವಾದ ಅಮೈನೋ ಆಮ್ಲಗಳಾಗುತ್ತವೆ.
ಕೊಬ್ಬುಗಳು ಮೂರು ನೆಣಾಮ್ಲಗಳಿಂದ ಕೂಡಿಕೊಂಡು ಗ್ಲಿಸರಿನ್ ಅಣುವನ್ನು ಒಳಗೊಂಡಿರುತ್ತವೆ. ನೆಣಾಮ್ಲಗಳು ಕವಲೊಡೆಯದ ಹೈಡ್ರೋಕಾರ್ಬನ್ ಸರಪಣಿಗಳಾಗಿರುತ್ತವೆ, ಇವುಗಳು ಏಕವಾದ ಬಂಧಕಗಳಿಂದ ಅಥವಾ ಎರಡು ಹಾಗು ಒಂದು ಬಂಧಕಗಳಿಂದ ಸಂಯೋಜಿತವಾಗಿರುತ್ತವೆ . ಕೊಬ್ಬುಗಳು, ಕೋಶದ ಒಳಪೊರೆಯು ಸರಿಯಾದ ರೀತಿಯಲ್ಲಿ ಕಾರ್ಯನಿರ್ವಹಿಸಲು ಅಗತ್ಯವಾಗಿದೆ, ಇವುಗಳು ದೇಹದ ಅಂಗಾಂಗಗಳು ಆಘಾತಕ್ಕೆ ವಿರೋಧವಾಗಿ ವಿಯೋಜಿಸಲು, ದೇಹದ ತಾಪಮಾನವನ್ನು ಸ್ಥಿರವಾಗಿ ಕಾಪಾಡಿಕೊಳ್ಳಲು, ಹಾಗು ಆರೋಗ್ಯಕರ ಚರ್ಮ ಹಾಗು ಕೂದಲನ್ನು ಪೋಷಿಸಿಕೊಳ್ಳಲು ಅಗತ್ಯವಾಗಿದೆ. ದೇಹವು ಕೆಲವು ನೆಣಾಮ್ಲಗಳನ್ನು ಉತ್ಪಾದಿಸುವುದಿಲ್ಲ ಹಾಗು ಆಹಾರವು ಇವುಗಳ ಪೂರೈಕೆ ಮಾಡಬೇಕು.
ಮ್ಯಾಕ್ರೋನ್ಯೂಟ್ರಿಯಂಟ್ ಗಳನ್ನು ಹಲವಾರು ವಿವಿಧ ರೀತಿಯಲ್ಲಿ ಅರ್ಥನಿರೂಪಣೆ ಮಾಡಲಾಗುತ್ತದೆ.
ಮಾನವರು ಸೇವಿಸುವ ಅತ್ಯಂತ ದೊಡ್ಡ ಪ್ರಮಾಣದ ರಾಸಾಯನಿಕ ಅಂಶಗಳೆಂದರೆ ಕಾರ್ಬನ್, ಹೈಡ್ರೋಜನ್, ನೈಟ್ರೋಜನ್, ಆಮ್ಲಜನಕ, ಫಾಸ್ಫಾರಸ್, ಹಾಗು ಸಲ್ಫರ್.
ಮಾನವರು ಅತ್ಯಂತ ದೊಡ್ಡ ಪ್ರಮಾಣದಲ್ಲಿ ಸೇವಿಸುವ ಹಾಗು ಹೆಚ್ಚಿನ ಶಕ್ತಿಯನ್ನು ನೀಡುವ ರಾಸಾಯನಿಕ ಸಂಯುಕ್ತಗಳ ವರ್ಗಗಳಲ್ಲಿ ಕಾರ್ಬೋಹೈಡ್ರೇಟ್ ಗಳು, ಪ್ರೋಟೀನ್ ಗಳು, ಹಾಗು ಕೊಬ್ಬುಗಳು. ನೀರು ಹಾಗು ವಾತವರಣದಲ್ಲಿ ದೊರೆಯುವ ಆಮ್ಲಜನಕವನ್ನೂ ಸಹ ದೊಡ್ಡ ಪ್ರಮಾಣಗಳಲ್ಲಿ ಸೇವಿಸಬೇಕು, ಆದರೆ ಇವುಗಳನ್ನು ಯಾವಾಗಲೂ "ಆಹಾರ" ಅಥವಾ "ಪೌಷ್ಟಿಕಗಳೆಂದು" ಪರಿಗಣಿಸಲಾಗುವುದಿಲ್ಲ.
ಕ್ಯಾಲ್ಷಿಯಂ, ಲವಣ, , ಮೆಗ್ನಿಶಿಯಂ, ಹಾಗು ಪೊಟ್ಯಾಷಿಯಂ ಅನ್ನು ಕೆಲವೊಂದು ಬಾರಿ ಮ್ಯಾಕ್ರೋನ್ಯೂಟ್ರಿಯಂಟ್ ಗಳ ಪಟ್ಟಿಯಲ್ಲಿ ಸೇರಿಸಲಾಗುತ್ತದೆ, ಏಕೆಂದರೆ ಇತರ ವಿಟಮಿನ್ ಗಳು ಹಾಗು ಖನಿಜಗಳಿಗೆ ಹೋಲಿಸಿದರೆ ಇವುಗಳನ್ನು ಅಧಿಕ ಪ್ರಮಾಣದಲ್ಲಿ ಸೇವಿಸಬೇಕು. ಇವುಗಳನ್ನು ಕೆಲವೊಂದು ಬಾರಿ ಮ್ಯಾಕ್ರೋಮಿನರಲ್ಸ್ ಎಂದು ಸೂಚಿಸಲಾಗುತ್ತದೆ.
ಪೌಷ್ಟಿಕ ವೆಂಬುದು ಒಂದು ರಾಸಾಯನಿಕವಾಗಿದ್ದು, ಜೀವಿಯ ಜೀವಿತಕ್ಕೆ ಹಾಗು ಬೆಳವಣಿಗೆಗೆ ಅಗತ್ಯವಾಗಿದೆ ಅಥವಾ ಒಂದು ಜೀವಿಯ ಉಪಾಪಚಯಕ್ಕೆ ಬಳಕೆಯಾಗುವ, ಅದರ ಪರಿಸರದಿಂದ ತೆಗೆದುಕೊಳ್ಳಲಾದ ಪದಾರ್ಥವಾಗಿದೆ. ಪೌಷ್ಟಿಕಗಳೆಂಬುದು ದೇಹವನ್ನು ಪುಷ್ಟಿಗೊಳಿಸುವ ಪದಾರ್ಥಗಳಾಗಿವೆ. ಇವುಗಳು ಜೀವಕೋಶಗಳನ್ನು ರೂಪಿಸುತ್ತವೆ ಹಾಗು ಸರಿಪಡಿಸುತ್ತವೆ, ಶಾಖ ಹಾಗು ಶಕ್ತಿಯನ್ನು ನೀಡುತ್ತವೆ, ಹಾಗು ದೇಹದ ಪ್ರಕ್ರಿಯೆಗಳನ್ನು ನಿಯಂತ್ರಿಸುತ್ತವೆ. ಪೌಷ್ಟಿಕವನ್ನು ಒಳತೆಗೆದುಕೊಳ್ಳುವ ವಿಧಾನಗಳು ಭಿನ್ನವಾಗಿರುತ್ತವೆ, ಪ್ರಾಣಿಗಳು ಹಾಗು ಪ್ರೋಟಿಸ್ಟ್ ಗಳು ಆಂತರಿಕ ಪಚನ ವ್ಯವಸ್ಥೆಯಿಂದ ಜೀರ್ಣವಾಗುವ ಆಹಾರಗಳನ್ನು ಸೇವಿಸುತ್ತವೆ, ಆದರೆ ಹಲವು ಸಸ್ಯಗಳು ಮಣ್ಣಿನಿಂದ ನೇರವಾಗಿ ತಮ್ಮ ಬೇರುಗಳ ಮೂಲಕ ಅಥವಾ ವಾತಾವರಣದ ಮೂಲಕ ಪೌಷ್ಟಿಕಗಳನ್ನು ಸೇವಿಸುತ್ತವೆ. ಇದಕ್ಕೆ ಅಪವಾದವೆಂದರೆ ಮಾಂಸಾಹಾರಿ ಸಸ್ಯಗಳು, ಇವುಗಳು ಪೌಷ್ಟಿಕವನ್ನು ಸೇವಿಸುವ ಮುಂಚೆ ಪ್ರಾಣಿಗಳಿಂದ ಉಂಟಾಗುವ ಪೌಷ್ಟಿಕವನ್ನು ಬಾಹ್ಯವಾಗಿ ಜೀರ್ಣಿಸಿಕೊಳ್ಳುತ್ತವೆ. ಪೌಷ್ಟಿಕಗಳ ಪರಿಣಾಮವು ಪ್ರಮಾಣ-ಅವಲಂಬಿತವಾಗಿರುತ್ತವೆ.
ಸಸ್ಯಗಳು ಅತ್ಯಂತ ಅಗಾಧ ಪ್ರಮಾಣದಲ್ಲಿ ಸೇವಿಸುವ ರಾಸಾಯನಿಕ ಅಂಶಗಳೆಂದರೆ ಕಾರ್ಬನ್, ಹೈಡ್ರೋಜನ್, ಹಾಗು ಆಮ್ಲಜನಕ. ಇವುಗಳು ನೀರು ಹಾಗು ಇಂಗಾಲದ ಡೈ ಆಕ್ಸೈಡ್ ರೂಪದಲ್ಲಿ ಪರಿಸರದಲ್ಲಿ ಇರುತ್ತದೆ; ಶಕ್ತಿಯನ್ನು ಸೂರ್ಯನಕಿರಣವು ಒದಗಿಸುತ್ತದೆ. ನೈಟ್ರೋಜನ್, ಫಾಸ್ಫರಸ್, ಪೊಟ್ಯಾಷಿಯಂ, ಹಾಗು ಸಲ್ಫರ್ ಗಳೂ ಸಹ ದೊಡ್ಡ ಪ್ರಮಾಣಗಳಲ್ಲಿ ಅಗತ್ಯವಾಗಿದೆ. ಒಟ್ಟಾರೆಯಾಗಿ, ಇವುಗಳು ಸಸ್ಯಗಳಿಗೆ ಅತ್ಯಗತ್ಯವಾದ ಮ್ಯಾಕ್ರೋನ್ಯೂಟ್ರಿಯಂಟ್ ಗಳಾಗಿವೆ, ಸಾಮಾನ್ಯವಾಗಿ ಮೊದಲಕ್ಷರ ನಿಂದ ಸೂಚಿತವಾಗುತ್ತದೆ. ಸಾಮಾನ್ಯವಾಗಿ ಇವುಗಳನ್ನು ಅಜೈವಿಕ (ಉದಾಹರಣೆಗೆ ಇಂಗಾಲದ ಡೈ ಆಕ್ಸೈಡ್, ನೀರು, ನೈಟ್ರೇಟ್, ಫಾಸ್ಫೇಟ್, ಸಲ್ಫೇಟ್ ಅಥವಾ ಜೈವಿಕ ಮೂಲಗಳಿಂದ ಉತ್ಪತ್ತಿಯನ್ನು ಹೊಂದಿರುತ್ತವೆ (ಉದಾಹರಣೆಗೆ ಕಾರ್ಬೋಹೈಡ್ರೇಟ್ ಗಳು, ಮೆದಸ್ಸುಗಳು, ಪ್ರೋಟೀನ್ ಗಳು ಸಂಯುಕ್ತಗಳು), ಆದಾಗ್ಯೂ ಅತ್ಯಗತ್ಯವಾದ ನೈಟ್ರೋಜನ್ ಹಾಗು ಆಮ್ಲಜನಕದ ಡೈಅಟಾಮಿಕ್ ಅಣುಗಳನ್ನು ಸಾಮಾನ್ಯವಾಗಿ ಬಳಸಲಾಗುತ್ತದೆ.
ಸಸ್ಯಕ್ಕೆ ಪೌಷ್ಟಿಕಗಳನ್ನು ಅಗತ್ಯಕ್ಕಿಂತ ಹೆಚ್ಚಾಗಿ ಒದಗಿಸುವುದು ಪರಿಸರದಲ್ಲಿ ಅಧಿಕ ಸಸ್ಯಗಳ ಬೆಳವಣಿಗೆ ಹಾಗು ಪಾಚಿಯ ಬೆಳವಣಿಗೆ ಕಾರಣವಾಗುತ್ತದೆ.
ಯುಟ್ರೋಫಿಕೇಶನ್(ಜಲಚರಗಳು ಆಮ್ಲಜನಕವಿಲ್ಲದೆ ಸಾಯುವಷ್ಟು ಸಸ್ಯಗಳು ಬೆಳೆಯುವಂತೆ ವಿಪರೀತವಾಗಿ ಫಲವತ್ತಾಗಿರುವಿಕೆ) ಎಂದು ಕರೆಯಲ್ಪಡುವ ಈ ಪ್ರಕ್ರಿಯೆಯು, ಜನಸಂಖ್ಯೆಯಲ್ಲಿ ಅಸಮತೋಲನವನ್ನು ಉಂಟುಮಾಡುತ್ತದೆ ಹಾಗು ಇತರ ಪೌಷ್ಟಿಕಗಳು ಕೆಲವೊಂದು ಜೀವಿಗಳಿಗೆ ಹಾನಿಕರವಾಗಿದೆ. ಉದಾಹರಣೆಗೆ, ಒಂದು ಪಾಚಿಯ ಬೆಳವಣಿಗೆಯು, ಮೀನಿಗೆ ಉಸಿರಾಡಲು ಲಭ್ಯವಿರುವ ಆಮ್ಲಜನಕವನ್ನು ನಿಷ್ಕಾಸಗೊಳಿಸುತ್ತದೆ. ಇದರ ಕಾರಣಗಳಲ್ಲಿ ಕೃಷಿ ಭೂಮಿಯಿಂದ ಬಿಡುಗಡೆಯಾಗುವ ರೊಚ್ಚು ಅಥವಾ ಹೆಚ್ಚುವರಿ ನೀರಿನಿಂದ ಉಂಟಾಗುವ ಜಲ ಮಾಲಿನ್ಯ ಸೇರಿದೆ ಅತ್ಯಂತ ಸಾಮಾನ್ಯ ಬೆಳವಣಿಗೆಯನ್ನು ಸೀಮಿತಗೊಳಿಸುವ ಅಂಶಗಳೆಂದರೆ ನೈಟ್ರೋಜನ್ ಹಾಗು ಫಾಸ್ಫರಸ್, ಜೊತೆಗೆ ಈ ರೀತಿಯಾಗಿ ಕೃತಕವಾಗಿ ಪರಿಚಯಿಸಿದಾಗ ಯುಟ್ರೋಫಿಕೇಶನ್ ಸರಣಿಕ್ರಿಯಾಕಾರಿಯಾಗಬಹುದು.
ಜೈವಿಕ ಪೌಷ್ಟಿಕಗಳಲ್ಲಿ ಕಾರ್ಬೋಹೈಡ್ರೇಟ್ ಗಳು, ಕೊಬ್ಬುಗಳು, ಪ್ರೋಟೀನ್ ಗಳು , ಹಾಗು ವಿಟಮಿನ್ ಗಳು ಒಳಗೊಂಡಿವೆ. ಅಜೈವಿಕ ರಾಸಾಯನಿಕ ಸಂಯುಕ್ತಗಳಾದ ಆಹಾರ ಖನಿಜಗಳು, ನೀರು, ಹಾಗು ಆಮ್ಲಜನಕವನ್ನೂ ಸಹ ಪೌಷ್ಟಿಕಗಳೆಂದು ಪರಿಗಣಿಸಬಹುದು. ಸಾಕಷ್ಟು ಪ್ರಮಾಣದಲ್ಲಿ ಜೀವಿಯಿಂದ ಸಂಯೋಜಿತವಾಗದಿದ್ದರೆ ಪೌಷ್ಟಿಕವು ಒಂದು ಜೀವಿಗೆ ಅಗತ್ಯವಾಗುತ್ತದೆ ಜೊತೆಗೆ ಇದನ್ನು ಒಂದು ಬಾಹ್ಯ ಮೂಲದಿಂದ ಪಡೆದುಕೊಳ್ಳಬೇಕಾಗುತ್ತದೆ. ದೊಡ್ಡ ಪ್ರಮಾಣದಲ್ಲಿ ಅಗತ್ಯವಿರುವ ಪೌಷ್ಟಿಕಗಳನ್ನು ಮ್ಯಾಕ್ರೋನ್ಯೂಟ್ರಿಯಂಟ್ ಗಳೆಂದು ಕರೆಯಲಾಗುತ್ತದೆ; ಮೈಕ್ರೋನ್ಯೂಟ್ರಿಯಂಟ್ ಗಳು ಕೇವಲ ಸಣ್ಣ ಪ್ರಮಾಣದಲ್ಲಿ ಅಗತ್ಯವಿರುತ್ತದೆ.
ಇದರಲ್ಲಿ ಕೆಲವೊಂದು ನಿರ್ದಿಷ್ಟ ಜೀವಿಗಳಲ್ಲಿ ಮ್ಯಾಕ್ರೋನ್ಯೂಟ್ರಿಯಂಟ್ ಗಳೆಂದು ಪರಿಗಣಿತವಾಗಿದೆ. ನೆನಪಿನ ಸಾಧನ . ' ಅನ್ನು ಕೆಲವು ವಿಧ್ಯಾರ್ಥಿಗಳು ಈ ಕೆಳಕಂಡ ಪಟ್ಟಿಯನ್ನು ಸ್ಮರಿಸಿಕೊಳ್ಳಲು ಬಳಸಿಕೊಳ್ಳುತ್ತಾರೆ: ಕಾರ್ಬನ್, ಹೈಡ್ರೋಜನ್, ಆಮ್ಲಜನಕ, ಫಾಸ್ಫರಸ್, ಪೊಟ್ಯಾಷಿಯಂ, ನೈಟ್ರೋಜನ್, ಸಲ್ಫರ್, ಕ್ಯಾಲ್ಷಿಯಂ, ಕಬ್ಬಿಣ, ಹಾಗು ಮೆಗ್ನಿಶಿಯಂ. ಸಿಲಿಕಾನ್, ಕ್ಲೋರೈಡ್, ಸೋಡಿಯಂ, ತಾಮ್ರ, ಜಿಂಕ್, ಹಾಗು ಮಲಿಬ್ಡಿನಂ ಗಳನ್ನೂ ಸಹ ಕೆಲವೊಂದು ಬಾರಿ ಸೇರಿಸಲಾಗುತ್ತದೆ, ಆದರೆ ಇತರ ಪರಿಸ್ಥಿತಿಗಳಲ್ಲಿ ಮೈಕ್ರೋನ್ಯೂಟ್ರಿಯಂಟ್ ಗಳೆಂದು ಪರಿಗಣಿಸಲಾಗುತ್ತದೆ.
ಆಹಾರದಲ್ಲಿನ ಖನಿಜಗಳು ಸಾಧಾರಣವಾಗಿ ಸಿದ್ಧಪಡಿಸಿದ ಅಂಶಗಳು, ಲವಣಗಳು, ಅಥವಾ ಅಯಾನುಗಳಾಗಿವೆ ಉದಾಹರಣೆಗೆ ತಾಮ್ರ ಹಾಗು ಕಬ್ಬಿಣ. ಈ ಖನಿಜಗಳಲ್ಲಿ ಕೆಲವೊಂದು ಮಾನವ ಉಪಾಪಚಯಕ್ಕೆ ಅಗತ್ಯವಾಗಿದೆ.
ವಿಟಮಿನ್ ಗಳು ದೇಹಕ್ಕೆ ಅಗತ್ಯವಾದ ಜೈವಿಕ ಸಂಯುಕ್ತಗಳಾಗಿವೆ. ಇವುಗಳು ಸಾಮಾನ್ಯವಾಗಿ ದೇಹದಲ್ಲಿರುವ ವಿವಿಧ ಪ್ರೋಟೀನುಗಳ ಸಹಕಿಣ್ವಗಳಾಗಿ ಅಥವಾ ಸಹಅಂಶಗಳಾಗಿ ಕಾರ್ಯ ನಿರ್ವಹಿಸುತ್ತವೆ.
ನೀರು ಅಗತ್ಯವಾದ ಒಂದು ಪೌಷ್ಟಿಕವಾಗಿದೆ ಜೊತೆಗೆ ವಿಲೇಯಕವಾದ ಇದರಿಂದ ದೇಹದ ಎಲ್ಲ ರಾಸಾಯನಿಕ ಪ್ರಕ್ರಿಯೆಗಳು ನಡೆಯುತ್ತವೆ.
ಕೊಬ್ಬು 9 / ನಷ್ಟು ಶಕ್ತಿಯ ಅಂಶವನ್ನು ಹೊಂದಿದೆ; ಪ್ರೋಟೀನ್ ಗಳು ಹಾಗು ಕಾರ್ಬೋಹೈಡ್ರೇಟ್ ಗಳು 4 / . ಎಥನೋಲ್ 7 / ನಷ್ಟು ಶಕ್ತಿಯ ಅಂಶವನ್ನು ಹೊಂದಿರುತ್ತದೆ.
ಉಳಿದ ವಿಟಮಿನ್ ಗಳು, ಖನಿಜಗಳು, ಕೊಬ್ಬುಗಳು ಅಥವಾ ಅಂಶಗಳನ್ನು, ಮೈಕ್ರೋನ್ಯೂಟ್ರಿಯಂಟ್ ಗಳೆಂದು ಕರೆಯಲಾಗುತ್ತದೆ ಏಕೆಂದರೆ ತುಲನಾತ್ಮಕವಾಗಿ ಇವುಗಳು ಕಡಿಮೆ ಪ್ರಮಾಣದಲ್ಲಿ ಅಗತ್ಯವಾಗಿರುತ್ತವೆ.
ಇತರ ರಾಸಾಯನಿಕ ಅಂಶಗಳೂ ಸಹ ವಿವಿಧ ದೇಹ ಪ್ರಕ್ರಿಯೆಗಳಿಗೆ ಹಾಗು ನಿರ್ಮಾಣ ವಿನ್ಯಾಸಗಳಿಗೆ ಅಗತ್ಯವಾಗಿದೆ; ಹೆಚ್ಚಿನ ಮಾಹಿತಿಗಾಗಿ ಗೊಬ್ಬರ ಹಾಗು ಮೈಕ್ರೋನ್ಯೂಟ್ರಿಯಂಟ್ ವಿಭಾಗವನ್ನು ನೋಡಿ.
ಮಾನವನ ಪೋಷಣೆಯಲ್ಲಿ ಪೌಷ್ಟಿಕಗಳ ಪಾತ್ರದ ಬಗ್ಗೆ ಹೆಚ್ಚಿನ ಮಾಹಿತಿಗಾಗಿ ಆರೋಗ್ಯಕರ ಆಹಾರಕ್ರಮವನ್ನು ನೋಡಿ.
ಯಾರ'ಆದುಅ ಶ್ರೀಮಂತ ಫುಳನಿ ಮನೆತನದಲ್ಲಿ ಕತ್ಸಿನದಲ್ಲಿ ಹುಟ್ಟಿದರು; ಇವರ ತಂದೆ, ಮೊದಲನೆಯ ಗಣರಾಜ್ಯ ಲಾಗೊಸ್ನ ಮಾಜಿ ಮಂತ್ರಿ, ಹಾಗು ರಾಜಯೋಗ್ಯ ಬಿರುದು ಮುತವಲ್ಲಿ ಕತ್ಸಿನ ಎಮಿರತೆಯಾ ಪದೆಡಿದರು, ಈ ಬಿರುದ್ದನ್ನು ಯಾರ'ಆದುಅ ಆನುವಂಶಿಕವಾಗಿ ಪಡೆದರು.
ಯಾರ'ಆದುಅ ಕತ್ಸಿನದ ತುರೈ ಉಮರು ಯಾರ'ಆದುಅಳನ್ನು ೧೯೭೫ ರಲ್ಲಿ ಮಾಡುವೆಯಾದರು; ಅವರಿಗೆ ಏಳು ಜನ ಮಕ್ಕಳಾದರು . ಇವರ ಮಗಳಾದ ಜ್ಯಿನಬ್ ಕೆಬ್ಬಿ ರಾಜ್ಯ ರಾಜ್ಯಪಾಲ ಉಸ್ಮಾನ್ ಸೈದು ನಸಮು ದಕಿನ್ಗರಿಯನ್ನು ಮದುವೆಯಾಗಿದಾಳೆ. ಇನ್ನೊಬ ಮಗಳು ನಫಿಸತ್ ಬುಚಿ ರಾಜ್ಯ ರಾಜ್ಯಪಾಲ ಇಸ ಯುಗುಡನನ್ನು ಮದುವೆಯಾಗಿದಾಳೆ. ಯಾರ'ಆದುಅ, ಹುವಾ ಉಮರ್ ರದ್ದಳನ್ನು ಎರಡನೇ ಹೆಂಡತಿಯಾಗಿ ೧೯೯೨ ರಿಂದ ೧೯೯೭ರ ವರಗೆ ಮದುವೆಯಾಗಿದ್ದರು. ಇವರಿಗೆ ಇಬ್ಬರು ಮಕ್ಕಳು.
ನೈಜೀರಿಯದ ಸಂಯುಕ್ತ ಪ್ರಾಂತ್ಯಗಳು ಸರ್ಕಾರ ಏಳು ದಿನದ ಶೋಕಾಚರಣೆ ಘೋಷಿಸಿತು. ಕಾರ್ಯನಿರ್ವಾಹಕ ರಾಷ್ಟ್ರಪತಿ ಗುಡ್ ಲಕ್ ಜೋಹ್ನಾಥನ್ "ನೈಜೀರಿಯ ತನ್ನ ಕಿರಿಟದ ರತ್ನವನ್ನು ಕಳೆದುಕೊಂಡಿದೆ ಹಾಗು ಇಂದು ನಮ್ಮೊಂದಿಗೆ ದೇವಲೋಖವು ಕಣ್ಣೇರು ಹಾಕಿದೆ. ದೇಶ ಹಾಗು ದೇಶದ ಜನತೆ ರಾಷ್ಟ್ರಪತಿಯಾ ಆರೋಗ್ಹ್ಯಕ್ಕೆ ಬೇಡಿಕೊಂಡೆವು. ಆದರೆ ಅ ಬಗವಂತ ಜೀವನವನ್ನು ನೀಡುವವ ಹಾಗು ಅವನೇ ಅದನ್ನು ತೆಗದುಕೊಳುವವ ಎನುವದರಲ್ಲಿ ಸಾಂತ್ವನ ಪಡೆಯುತೆವಿ." ಎಂದು ಹೇಳಿದರು
ಅಮೆರಿಕ ದ ರಾಷ್ಟ್ರಪತಿ ಬರಾಕ್ ಒಬಾಮ ಸಾಂತ್ವನ ನೀಡುತ, ಹೇಳಿದು : "ಅವರು ನೈಜೇರಿಯಾದಲ್ಲಿ ದೀರ್ಘಕಾಲೀನ ಶಾಂತಿಸ್ಥಾಪನೆಗೆ ಹಾಗು ಸಮೃದ್ಧಿಗೆ ಬದ್ಧರಾಗಿದ್ದರು, ಆ ಕಾರ್ಯ ವನ್ನು ಮುಂದುವರೆಸುವುದು ಅವರಿಗೆ ಗೌರವ ನೀಡುವುದರಲ್ಲಿ ಮುಖ್ಯ ಕೆಲಸವಾಗಿದೆ."
ಎರಡನೇ ಗಣರಾಜ್ಯ ದಲ್ಲಿ, ಯಾರ'ಆದುಅ ಅವರು ಎಡ ಪಕ್ಷ ಪೀಪಲ್ಸ ರೆಡ್ಎಂಪ್ಸನ್ ಪಾರ್ಟಿಯಾ ಸದಸ್ಯರಾಗಿದರು. ರಾಷ್ಟ್ರಪತಿ ಇಬ್ರಾಹಿಂ ಬದಮಸಿ ಬಬಂಗಿದರವರ ಸಂಕ್ರಮಣ ಕಾರ್ಯಕ್ರಮದಲ್ಲಿ, ಯಾರ'ಆದುಅ ಪೀಪಲ್ಸ ಫ್ರಂಟ್ನ ಸ್ತಪಕ ಸದಸ್ಯರಾಗಿದರು, ಈ ರಾಜಕೀಯ ಸಂಬಂದ ಇವರ ಅಣ್ಣ ಮಜೋರ್-ಜನರಲ್ ಶೆಹು ಮುಸ ಯಾರ'ಆದುಅಕೆಳಗೆ ಆಯಿತು.
ರಾಷ್ಟ್ರಪತಿ ಯಾರ'ಆದುಅ ನೈಜೀರಿಯದಿಂದ ೨೩ ನವೆಂಬರ್ ೨೦೦೯ ರಂದು ಹೊರಟರು, ಪೆರಿಕಾರ್ದಿತಿಸ್ಗಾಗಿ ಸೌದಿ ಅರೇಬಿಯಾದಲ್ಲಿ ಚಿಕಿತ್ಸೆ ಪದೆಯಿತಿದ್ದರೆಂದು ವರದಿ ಬಂದಿತು. ಅವರು ಮತ್ತೆ ಸಾರ್ವಜನಿಕವಾಗಿ ಕಾಣಲಿಲ್ಲ, ಇವರ ಇಲ್ಲದಿರುವಿಕೆ ಇಂದಾಗಿ ಅಪಾಯಕರ ಅಧಿಕಾರ ಶೂನ್ಯನೈಜೀರಿಯದಲ್ಲಿ ಉಂಟಾಯಿತು.
ಯಾರ'ಆದುಅಯಾ ಮೊದಲ ನೌಕರಿ ಲಾಗೊಸ್ನ ಹೋಲಿ ಚೈಲ್ಡ್ ಮಹಾವಿದ್ಯಾಲಯ . ನಂತರ ೧೯೭೬ ಹಾಗು ೧೯೭೯ ರ ನಡುವೆ, ಕಡುನ ರಾಜ್ಯದ ಜ್ಯರಿಯಯಾ ಕಲೆ, ವಿಜ್ಞಾನ, ಹಾಗು ತಂತ್ರಜ್ಞಾನ ಮಹಾವಿದ್ಯಾಲಯದ ಅಧ್ಯಾಪಕರಾದರು, . ನಂತರ, ಇನ್ನು ಹಲುವಾರು ಕಡೆ ಕೆಲಸ ಮಾಡಿದರು.
ಐತಿಹಾಸಿಕವಾಗಿ ಕರ್ನಾಟಕದೊಂದಿಗೆ ಜೈನ ಧರ್ಮದ ಸಂಬಂಧ ಕನಿಷ್ಠ ಕ್ರಿ.ಪೂ.೬ನೇ ಶತಮಾನದಿಂದಲೇ ಇದೆ.ಪುರಾಣ ಕಾಲದಲ್ಲಿ ಮಹಾವೀರ ಕರ್ನಾಟಕಕ್ಕೆ ಭೇಟಿ ನೀಡಿ ಹೇಮನಗರ ದೇಶದ ಕುಂತಳ ಪ್ರದೇಶದಲ್ಲಿನ ರಾಜ ಜೀವಂಧರರಿಗೆ ಉಪದೇಶ ನೀಡಿದರೆಂದು ಹೇಳಲಾಗುತ್ತದೆ, ಬಹುಶ: ಈ ಕಾರಣದಿಂದ ಜೈನ ಧರ್ಮವು ಕರ್ನಾಟಕದಲ್ಲಿ ಹಿಂದಿನಿಂದಲೂ ಪ್ರಚಲಿತವಾಗಿದೆ. ಜೈನ ಧರ್ಮದ ಸ್ಥಳಾಂತರ ಕ್ರಿ.ಪೂ. ೩೦೦ ರಿಂದ ಪ್ರಾರಂಭವಾಯಿತು. ಭದ್ರಬಾಹು ಎಂಬ ಜೈನ ಮುನಿ ತನ್ನ ಶಿಷ್ಯ ಚಂದ್ರಗುಪ್ತ ಮೌರ್ಯ ಹಾಗೂ ಇತರರೊಂದಿಗೆ ಶ್ರವಣಬೆಳಗೊಳದ ಚಂದ್ರಗಿರಿ ಬೆಟ್ಟ ಅಥವಾ ರಿಶಿಗಿರಿಯಲ್ಲಿ ತಂಗಿದರು. ತನ್ನ ಜೀವನ ಅಂತ್ಯಕಾಲ ಸಮೀಪಿಸುತ್ತಿರುವುದನ್ನು ಅರಿತು ತನ್ನ ಶಿಷ್ಯರಿಗೆ ಜೈನ ಧರ್ಮ ಪ್ರಚಾರ ಮಾಡಲು ಹೇಳಿ, ಚಂದ್ರಗಿರಿಯಲ್ಲೇ ಸಲ್ಲೇಖನ ತೆಗೆದುಕೊಂಡರು. ಸುಮಾರು ೭೦೦ ಮುನಿಗಳು ಸಲ್ಲೇಖನ ತೆಗೆದುಕೊಂಡ ಕಾರಣ ಜೈನ ಧರ್ಮವು ಕರ್ನಾಟಕದಲ್ಲಿ ಹಬ್ಬಿತು.
ಚಂದ್ರಗುಪ್ತ ಮೌರ್ಯ ಚಂದ್ರಗಿರಿಯಲ್ಲೇ ಜೀವನವನ್ನು ಮುಂದುವರೆಸಿ, ತಮ್ಮ ಗುರುಗಳ ಪಾದಚ್ಚೆಯನು ಪೂಜಿಸಲು ಆರಂಬಿಸಿದರು. ಕೊನೆಗೆ ಇವರು ಕೂಡ ಸಲ್ಲೇಖನ ವ್ರತ ಸ್ವೀಕರಿಸಿದರು. ಈ ಘಟನೆಯ ಕುರುಹಾಗಿ ಬೆಟ್ಟದ ಮೇಲೆ ಎರಡು ಸ್ಮಾರಕಗಳು ಇವೆ, ಭದ್ರಬಾಹು ಗುಹೆ ಎಂಬ ಗುಹೆ ಹಾಗೂ ಚಂದ್ರಗುಪ್ತ ಬಸದಿ.
ಕರ್ನಾಟಕ, ದಕ್ಷಿಣ ಭಾರತದಲ್ಲಿನ ಒಂದು ರಾಜ್ಯ, ಜೈನ ಧರ್ಮ ಕರ್ನಾಟಕದಲ್ಲಿ ಬಹಳ ಹಿಂದಿನಿಂದಲೂ ಪ್ರಚಲಿತವಾಗಿದೆ , ಇಲ್ಲಿನ ಹಲವಾರು ಸಾಮ್ರಾಜ್ಯಗಳು (ಪಶ್ಚಿಮ ಗಂಗರು, ಕದಂಬರು,ಪಲ್ಲವರು,ರಾಷ್ಟ್ರಕೂಟರು,ನೊಳಂಬರು , ಬಲ್ಲಾಳರು , ಚಾಲುಕ್ಯರು, ಹೊಯ್ಸಳರು) ಜೈನ ಧರ್ಮಕ್ಕೆ ಆಶ್ರಯ ನೀಡಿವೆ. ಕರ್ನಾಟಕದಲ್ಲಿ ಜೈನ ಧರ್ಮದ ಹಲವು ಸ್ಮಾರಕಗಳು ಇವೆ, ಇದರಲ್ಲಿ ಬಸದಿಗಳು,ಶಾಸನಗಳು, ಗೊಮ್ಮಟ, ಸ್ತಂಭಗಳು ಕೂಡಿವೆ.
ಕರ್ನಾಟಕದಲ್ಲಿ ಬಹಳ ಪುರಾತನವಾದ, ಜೈನ ಧರ್ಮಕ್ಕೆ ಸಂಬಂಧಪಟ್ಟ ಸ್ಮಾರಕಗಳಿವೆ. ಈ ಸ್ಮಾರಕಗಳಲ್ಲಿ, ಗುಡಿ, ಬಸ್ತಿ , ಗೊಮ್ಮಟ ವಿಗ್ರಹಗಳು,ಶಾಸನಗಳು ಹಾಗು ಸ್ಥಂಭ ಗಳು ಸೇರಿವೆ.
ಆರು ಗಂಡು ಮಕ್ಕಳನ್ನು ಹೊಂದಿದ್ದ, ಮನೋಹರ್ ಸಿಂಗ್, ಮೊದಲನೆಯ ಬಂದಲ್‌ಗೋಟಿಸ್‌ನ ಒಬ್ಬನೇ ಮಗ. ಮನೋಹರ್ ಸಿಂಗ್‌ರ ಆರು ಮಕ್ಕಳು ಎಸ್ಟೇಟ್‌ ಅನ್ನು ಸಮನಾಗಿ ಹಂಚಿಕೊಂಡರು. ಆರು ಮಕ್ಕಳಲ್ಲಿ ಕೊನೆಯವನಾದ ರಾಜ್ ಸಿಂಗ್, ತನ್ನ ಇಬ್ಬರು ಆಣ್ಣಂದಿರಾದ ರಾಮ್ ಸಿಂಗ್ ಮತ್ತು ಕುಮಾರ್ ಸಿಂಗ್‌ರು ಮಕ್ಕಳಿಲ್ಲದೇ ಮರಣಹೊಂದಿದ ನಂತರ ಅವರ ಪಾಲಿನ ಆಸ್ಥಿಯನ್ನು ತಾವೇ ಪಡೆದುಕೊಂಡರು. ನಾಲ್ಕನೆಯ ವಂಶಸ್ಥ ರಾಮ್ರಾಜ್ ಸಿಂಗ್, ಶ್ರಿರಾಮದೇವ್‌ರವರು, ಪಶ್ಚಿಮದ ತುದಿಯಲ್ಲಿ ಬರ್ನ ಟಿಕರ್ ಎಸ್ಟೇಟ್ ಮತ್ತು ಪೂರ್ವದ ತುದಿಯಲ್ಲಿ ಟಿಕ್ರಿ ಎಸ್ಟೇಟ್‌ನ ಒಡೆತನದ, ಶ್ಯಾಮ್ ಲಾಲ್ ಮತ್ತು ಧರಮಿರ್ ಹೆಸರಿನ ಇಬ್ಬರು ಸಹೋದರರನ್ನು ಹೊಂದಿದ್ದರು. ಶ್ರಿರಾಮ್ ದೇವ್‌ರ ಮಮ್ಮೊಗ ರಾಮ್ ಸಹಯ್‌ಗೆ ಅಮೇಥಿಯ ಉತ್ತರ ಸರಿಹದ್ದಿನಲ್ಲಿರುವ ಕಸ್ರಾನ್ವ ಎಸ್ಟೇಟ್‌ನ್ನು ಅವರ ಭಾಗವಾಗಿ ಕೊಡಲಾಗಿತ್ತು, ಇದೇ ಸಮಯದಲ್ಲಿ ಅವರ ಹಿರಿಯ ಮಮ್ಮೊಗ ಸುಲ್ತಾನ್‌ಶಾಹ್, ಕಸ್‌ರಾನ್ವ ಮತ್ತು ಇತರ ಹಳೆಯ ಎಸ್ಟೇಟ್‌ಗಳ ನಡುವಣದ ಶಹ್‌ಗರ್ಹ್‌ನ್ನು ಪಡೆದುಕೊಂಡರು. ಇದರಿಂದ, ಬಂದಲ್‌ಗೋಟಿಸ್‌ರ ಹಿಡಿತವು ಪೂರ್ಣ ಅಮೇಥಿ ಪರ್ಗಾನವನ್ನು ವಿಭಜಿಸಿದಂತಾಯಿತು.
ಶಹ್‌ಗರ್ಹ್ ಮನೆಯನ್ನು, ಅಮೇಥಿಯ ಬಿಕ್ರಮ್ ಶಾಹ್ ಸಹೋದರನಾದ ಸುಲ್ತಾನ್ ಶಾಹ್‌ರಿಂದ ನಿರ್ಮಿಸಲಾಯಿತು. ಇದು ಇದರ ಹೆಸರನ್ನು ಅವರಿಂದಲೇ ಸ್ಥಾಪಿತಗೊಂಡು ಅವರ ನೆನಪಿಗಾಗಿ ಅವರ ಹೆಸರಿನಿಂದ ಕರೆಯಲ್ಪಡುವ ಕೋಟೆಯಿಂದ ಪಡೆದುಕೊಂಡಿದೆ. ಎಸ್ಟೇಟ್ ೧೨೧ ಗ್ರಾಮಗಳನ್ನು ಒಳಗೊಂಡಿದೆ. ೧೮೦೩ರಿಂದ ೧೮೧೦ರ ವರೆಗು ಸ್ಗಹ್‌ಗರ್ಹ್‌ನ್ನು ಇತರ ಪರ್ಗಾನದ ಜೊತೆಗೆ ಹರ್ಚಂದ್ ಸಿಂಗ್‌ಗೆ ಗುತ್ತಿಗೆಗೆ ಕೊಡಲಾಗಿತ್ತು, ಆದರೆ ನಂತರದ ವರ್ಷದಲ್ಲಿ ವಾಪಾಸು ಪಡೆದುಕೊಳ್ಳಲಾಯಿತು. ಆಗ ಇದು ೪೦ ಗ್ರಾಮಗಳನ್ನು ಮಾತ್ರ ಒಳಗೊಂಡಿತು ಆದರೆ ೧೮೪೬ರಲ್ಲಿ ಪುನಃ ಅಮೇಥಿಗೆ ಹಸ್ತಾಂತರಿಸಿದಾಗ ಇದರ ಗ್ರಾಮಗಳ ಸಂಖ್ಯೆಯು ೬೦ಕ್ಕೆ ಏರಿತು.
ಸುಲ್ತಾನ್ಪುರ್‌ನ ಎಲ್ಲಾ ಕನ್‌ಹಪುರಿಯಗಳು, ಕ್ಲಾನ್ ಬುಡಕಟ್ಟಿನ ಸಂಸ್ಥಾಪಕರು, ಕಾನ್‌ಹ್‌ರ ಎರಡನೆಯ ಮಗ ರಹಸ್‌ರ ವಂಶಸ್ಥರು. ರಹಸ್‌ರ ಏಳನೆಯ ವಂಸಸ್ಥರಾಗಿ, ಮೂರು ಗಂಡು ಮಕ್ಕಳನ್ನು ಹೊಂದಿದ್ದ ಪ್ರಾಶಾದ್ ಸಿಂಗ್ ಬಂದಿದ್ದರು. ಜಂಗ ಸಿಂಗ್‌ರ ನಾಲ್ಕನೆಯ ವಂಶಸ್ಥರು ತಿಲೈನ ಉದೆಭಾನ್ ಮತ್ತು ಶಹ್‌ಮಯ್‌ನ ಗುಲಾಲ್ ಶಾಹ್. ರಾಜ ತಿಲೈ ಇಪ್ಪತ್ತನೆಯ ಶತಮಾನದ ಆರಂಭದಲ್ಲಿ ಉದೆಭಾನ್‌ರ ವಂಶಸ್ಥರಾಗಿದ್ದರು. ಜಿಲ್ಲೆಯಲ್ಲಿನ ಅವರ ಆಸ್ತಿಯು ಸುರತ್‌ಗರ್ ಮತ್ತು ಪರ್ಗಾನ ಗವ್‌ರ ಜಮೊದಲ್ಲಿನ ನವ್‌‍ದಂದ್‌ನ್ನು ಒಳಗೊಂಡಿದೆ.
ಸುಲ್ತಾನ್‌ಪುರ್‌ನ ಇತರ ಕನ್‌ಹಾಪುರಿಯಗಳು, ಜಂಗ ಸಿಂಗ್‌ರ ಹಿರಿಯ ಮಮ್ಮೊಗ ಇಂದ್ರಜಿತ್ ಸಿಂಗ್‌ರ ವಂಶಸ್ಥರು. ಇಂದ್ರಜಿತ್ ಸಿಂಗ್‌ರ ಮಗ, ಬಲ್ಭದರ್ ಸಿಂಗ್ ನಾಲ್ಕು ಗಂಡು ಮಕ್ಕಳನ್ನು ಹೊಂದಿದ್ದರು. ಪರ್ಗಾನ ಗವ್‌ರ ಜಮೊದಲ್ಲಿ ೧೩ ಗ್ರಾಮಗಳ ಒಡೆಯ, ಕತರಿಯ ರಾಜ ಪ್ರತಾಪ್ ಬಹದೂರ್ ಸಿಂಗ್, ಬಲ್ಭಾದರ್ ಸಿಂಗ್‌ರ ಮಮ್ಮೊಗ. ಜಮೊ ಮನೆಯ ಸ್ಥಾಪಕರಾದ ರಾಜ್ ಸಾಹ್, ಬಲ್ಭಾದರ್‌ರ ಎರಡನೆಯ ಮಗ. ಆ ಪರ್ಗಾನದ ೧೭ ಗ್ರಾಮಗಳ ಒಡೆಯ ಮಹಬಿರ್ ಬಕ್ಷ ಸಿಂಗ್‌ರವರು ಹತ್ತನೆಯ ತಲೆಮಾರಿನಲ್ಲಿ ರಾಜ್ ಸಾಹ್‌ರ ವಂಶಸ್ಥರು. ಗವ್‌ರ ಜಮೊದಲ್ಲಿ ೧೩ ಗ್ರಾಮಗಳ ಒಡೆಯ ಬರವುಲಿಯದ ಬಾಬು ರಘುರಾಜ್ ಸಿಂಗ್‌ರವರು ಮತ್ತೊಬ್ಬ ವಂಶಸ್ಥರು. ಅಮೇಥಿಯ ಉತ್ತರ ಪರ್ಗಾನದಲ್ಲಿ ೧೨ ಗ್ರಾಮಗಳ ಒಡೆಯರಾದ ಭವನ್‌ಶಹ್‌ಪುರ್‌ನ ತಾಲುಖ್‌ದರ್, ಬಾಬು ದೆಬಿ ಬಕ್ಷ ಸಿಂಗ್, ಬಲ್ಭಾದರ್‌ರ ಮೂರನೆಯ ಮಗನಾದ ತ್ರಿಭುಭನ್ ಸಾಹ್‌ರ ಮಗ. ಕಾನ್‌ಪುರಿಯದ ಪೂರ್ಣ ಆಸ್ತಿಪಾಸ್ತಿಗಳು ಜೈಸ್‌ನ ಹಳೇ ಪರ್ಗಾನದಲ್ಲೇ ಒಳಗೊಂಡಿದಿದ್ದವು, ಆದರೆ ೧೭೭೫ರ ಹೊತ್ತಿಗೆ ಇವು ಜೈಸ್, ಮೊಹಂಗಂಜ್, ಸುಮ್‌ರವ್‌ತ, ಮತ್ತು ಗೌರ ಜಮೊನ ನಾಲ್ಕು ಪರ್ಗಾನಗಳಾಗಿ ವಿಭಜನೆಗೊಂಡವು.
ಅಮೇಥಿ ಅನ್ನುವುದು ಒಂದು ಪಟ್ಟಣ ಮತ್ತು ಭಾರತೀಯ ರಾಜ್ಯವಾದ ಉತ್ತರ ಪ್ರದೇಶದಲ್ಲಿನ ಛತ್ರಪತಿ ಸಾಹುಜಿ ಮಹಾರಾಜ್ ನಗರ ದಲ್ಲಿನ ಪೌರಸಭೆಯ ಮಂಡಲಿ. ಇದು ಛತ್ರಪತಿ ಸಾಹುಜಿ ಮಹಾರಾಜ್ ನಗರದ ಪ್ರಧಾನ ಕಛೇರಿಯಾಗಿದೆ.
ಅಮೇಥಿ ಜಿಲ್ಲೆಯನ್ನು ಅಧಿಕೃತವಾಗಿ ಛತ್ರಪತಿ ಸಾಹುಜಿ ಮಹಾರಾಜ್ ನಗರ ಎಂದು ಕರೆಯಲಾಗುತ್ತದೆ, ಭಾರತದ ಉತ್ತರದಿಕ್ಕಿನಲ್ಲಿನ ಉತ್ತರ ಪ್ರದೇಶ ರಾಜ್ಯದಲ್ಲಿನ ಹೊಸದಾಗಿ ರಚಿಸಿದ ಮತ್ತು ೭೨ನೆಯ ಜಿಲ್ಲೆಯಾಗಿದೆ. ಇದನ್ನು ದಲಿತ ನಾಯಕರ ನಂತರದಲ್ಲಿ ಹೆಸರಿಸಲಾಗಿದೆ.
ಅಮೇಥಿಯು ಸುಲ್ತಾನ್‌ಪುರದ ನೈಋತ್ಯ ದಿಕ್ಕಿನಿಂದ ಸುಮಾರು ೪೦ ಕಿ.ಮೀ.ನ ರಾಯ್‌ಬರೇಲಿ-ಅಮೇಥಿ-ಸುಲ್ತಾನ್‌ಪುರ್ ರಸ್ತೆಯಮೇಲೆ ಪೂರ್ಣ ವಿಸ್ತಾರದಲ್ಲಿ ೨೬ ಡಿಗ್ರೀ ೯ ನಿಮಿಷ ಉತ್ತರ ದಿಕ್ಕಿನಲ್ಲಿ ಮತ್ತು ರೇಖಾಂಶದಲ್ಲಿ ೮೧ ಡಿಗ್ರೀ ೪೯ ನಿಮಿಷ ಪೂರ್ವ ದಿಕ್ಕಿನಲ್ಲಿದೆ. ಇದನ್ನು ರಾಯ್ಪುರ್-ಅಮೇಥಿ ಎಂದು ಸಹ ಕರೆಯಲಾಗುತ್ತದೆ, ಇದಕ್ಕೆ ಕಾರಣ ರಾಯ್ಪುರ್ ರಾಮನಗರದಲ್ಲಿ ವಾಸಿಸಿದ ಅಮೇಥಿಯ ರಾಜನಿಗೆ ಸೇರಿದ್ದಾಗಿರುತ್ತದೆ. ಅವರ ಪೂರ್ವಜರು ರಾಯ್ಪುರ್-ಫುಲ್ವಾರಿಯಲ್ಲಿ ವಾಸಿಸುತ್ತಿದ್ದರು ಎನ್ನಲಾಗಿದೆ, ಅಲ್ಲಿ ಇಂದಿಗೂ ಹಳೆಯ ಕೋಟೆಯನ್ನು ಕಾಣಬಹುದಾಗಿದೆ. ಇಲ್ಲಿ ಹನುಮಾನ್‌ಗರ್ಹಿ ಎಂದು ಕರೆಯುವ ದೇವಸ್ಥಾನ ಮತ್ತು ಮಸೀದಿ ಸಹ ಇವೆ, ಇವೆರಡೂ ಸುಮಾರು ನೂರು ವರ್ಷಗಳ ಹಿಂದೆ ನಿರ್ಮಿಸಿದ್ದವಾಗಿವೆ. ರಾಮನಗರದ ಉತ್ತರ ದಿಕ್ಕಿನಲ್ಲಿ ಸುಮಾರು ಮೂರು ಕಿಲೋಮೀಟರುಗಳ ದೂರದಲ್ಲಿ, ಅವರು ಮರಣಹೊಂದಿದ ಸ್ಥಳದಲ್ಲಿ, ಪ್ರಸಿದ್ಧ ಕವಿಯಾದ ಸಂತ ಮಲಿಕ್ ಮಹಮದ್ ಜಯಸಿರವರ ಗೋರಿ ಇದೆ, ಮತ್ತು ಕೋಟೆಯನ್ನು ಬಚ್ಗೋಟಿ ರಾಜಸ್‌ರವರಿಂದ ನಿರ್ಮಿಸಲಾಯಿತು.
ಇದನ್ನು ಭಾರತೀಯ ನೆಹರು-ಗಾಂಧಿ ರಾಜಕೀಯ ರಾಜಮನೆತನದ ಅಧಿಕಾರದ ಸ್ಥಾನವಾಗಿಯು ಗುರುತಿಸಲಾಗುತ್ತದೆ. ಮಾಜಿ ಪ್ರಧಾನ ಮಂತ್ರಿ ಜವಹರ್‌ಲಾಲ್ ನೆಹರು, ಅವರ ಮಮ್ಮಕ್ಕಳಾದ ಸಂಜಯ್ ಮತ್ತು ರಾಜೀವ್ ಗಾಂಧಿ , ಹಾಗು ರಾಜೀವ್‌ರ ಪತ್ನಿಯಾದ ಸೋನಿಯ ಗಾಂಧಿ ಇವರೆಲ್ಲರೂ ಈ ಚುನಾವಣಾ ಕ್ಷೇತ್ರವನ್ನು ಪ್ರತಿನಿಧಿಸಿದ್ದರು. ೨೦೦೪ರಲ್ಲಿ, ಕುಟುಂಬದ ಐದನೇ ಸದಸ್ಯರಾದ, ಸೋನಿಯ ಮತ್ತು ರಾಜೀವ್‌ರ ಮಗ ರಾಹುಲ್ ಗಾಂಧಿ, ೨೦೦೪ರ ಸಾರ್ವತ್ರಿಕ ಚುನಾವಣೆಯ ಸ್ಥಾನಕ್ಕೆ ಸುಲಭವಾಗಿ ಆಯ್ಕೆಯಾದರು. ಆ ಪ್ರದೇಶದ ಶೈಕ್ಷಣಿಕ ಮುಖ್ಯಸ್ಥಳವಾಗಿ ಇದು ಇಂಡಿಯನ್ ಇನ್‌ಸ್ಟಿಟ್ಯೂಟ್ ಆಫ್ ಇನ್‌ಪಾರ್ಮೇಷನ್ ಟೆಕ್ನಾಲಜಿ ಮತ್ತು ರಾಜರ್ಷಿ ರನನ್‌ಜಯ್ ಪೋಸ್ಟ್ ಗ್ರಾಜ್ಯುಯೇಟ್ ಕಾಲೇಜ್‌ ಅನ್ನು ಒಳಗೊಂಡಿದೆ. ಅಮೇಥಿಯು ಹಿಂದುಸ್ತಾನ್ ಏರೋನಾಟಿಕ್ಸ್ ಲಿಮಿಟೆಡ್‌ನ ವಿಭಾಗವಾದ ಏವಿಯೋನಿಕ್ಸ್‌‌ನ ಹೆಗ್ಗಳಿಕೆಗೂ ಪಾತ್ರವಾಗಿದೆ, ಈ ಸಂಸ್ಥೆಯು ಇಂಡಿಯನ್ ಏರ್‌ಪೋರ್ಸ್‌ಗೆ ವಿಮಾನಗಳನ್ನು ತಯಾರಿಸುವ ಜವಾಬ್ದಾರಿಯನ್ನು ಹೊತ್ತಿದೆ. ಅಮೇಥಿಯು ಇಂಡೋ ಘಲ್ಫ್ ಫೆರ್ಟಿಲೈಸರ್ಸ್‌ನ ಘಟಕವನ್ನು ಸಹ ಹೊಂದಿದೆ.
ಲಕ್ನೋದಲ್ಲಿ ೭ ಅಕ್ಟೋಬರ್ ೨೦೦೩ರಂದು, ರಾಜ್ಯದ ಸಚಿವ ಸಂಪುಟವು, ಅಮೇಥಿಯನ್ನು ಛತ್ರಪತಿ ಸಾಹುಜಿ ಮಹರಾಜ ನಗರ ಎಂದು ಮರು ಹೆಸರಿಸುವ ಮುಂಚಿನ ಪ್ರಕಟಣೆಯನ್ನು ರದ್ದುಪಡಿಸಿತು. ಈಗ ಅಮೇಥಿಯು ಅದರ ಮೊದಲಿನ ಹೆಸರಿನಿಂದಲೇ ಗುರುತಿಸಲಾಗುತ್ತದೆ ಎಂದು, ಮುಖ್ಯ ಕಾರ್ಯದರ್ಶಿಗಳಾದ ಅಖಂದ್ ಪ್ರತಾಪ್ ಸಿಂಗ್ ಮಾಧ್ಯಮಕ್ಕೆ ತಿಳಿಸಿದರು. ಅಮೇಥಿಯು ಮುಷಿಗಂಜ್‌ನಲ್ಲಿ ಸಂಜಯ್ ಗಾಂಧಿ ಹಾಸ್ಪಿಟಲ್ ಹೆಸರಿನ ಪ್ರಸಿದ್ಧಆಸ್ಪತ್ರೆಯನ್ನು ಹೊಂದಿದೆ. ಸೊಸೈಟಿ ಫಾರ್ ಅನಿಮಲ್ ಹೆಲ್ತ್ ಅಗ್ರಿಕಲ್ಚರ್ ಸೈನ್ಸ್ ಆಂಡ್ ಹ್ಯುಮ್ಯಾನಿಟಿ ಅನ್ನುವುದು ಸುಪ್ರಸಿದ್ಧ ಸರಕಾರೇತರ ಸಂಸ್ಥೆಯಾಗಿದ್ದು, ಇದರ ನೊಂದಾಯಿತ ಕಛೇರಿಯು ಮನ್ಷಿಗಂಜ್‌ನಲ್ಲಿದೆ, ಇದು ಅಮೇಥಿಯಲ್ಲಿನ ಗ್ರಾಮೀಣ ಜೀವನದ ಮಾರ್ಪಾಟುಗೆ ಮೀಸಲಾಗಿದೆ.
ಅಮೇಥಿಯು ಉತ್ತರ ಪ್ರದೇಶದ ಮತ್ತು ಈಶಾನ್ಯ ಭಾರತದ ಭಾರತೀಯ ರೈಲುಮಾರ್ಗಗಳು ಮತ್ತು ರಸ್ತೆಗಳಿಗೆ ಉತ್ತಮ ಸಂಪರ್ಕವನ್ನು ಹೊಂದಿದೆ. ಇಲ್ಲಿಂದ ಬಹಳಷ್ಟು ಪ್ರಮುಖ ಪ್ರದೇಶಗಳಿಗೆ ನೇರ ರೈಲು ಸಂಪರ್ಕ ವ್ಯವಸ್ಥೆಯಿದೆ, ಅವೆಂದರೆ ದೆಹಲಿ, ಲಕ್ನೌ, ಕಾನ್ಪುರ್, ಡೆಹ್ರಾಡೂನ್, ಹರಿದ್ವಾರ, ಅಲಹಬಾದ್, ವಾರಣಾಸಿ, ಕೊಲ್ಕತ್ತಾ, ಪುರಿ ಇನ್ನೂ ಹೆಚ್ಚಿನ ನಗರಗಳಿವೆ.
ಉತ್ತರ ಪ್ರದೇಶ್ ಸ್ಟೇಟ್ ರೋಡ್ ಟ್ರಾನ್ಸ್‌ಪೋರ್ಟ್ ಕಾರ್ಪೊರೇಶನ್‌ನ ಹಲವಾರು ಬಸ್ಸುಗಳು ಅಮೇಥಿಯಿಂದ ಸ್ಥಳೀಯ ಹಾಗೂ ರಾಷ್ಟ್ರೀಯ ಸ್ಥಳಗಳೊಂದಿಗೆ ಸಂಪರ್ಕ ಹೊಂದುವಂತೆ ಕಾರ್ಯನಿರ್ವಹಿಸುತ್ತವೆ.
ಯು.ಕೆ. ಮತ್ತು ಐರ್ಲೆಂಡ್‌ನಲ್ಲಿ, ಇತರೆ ರಾಷ್ಟ್ರಗಳ ನಡುವೆ, ಒಂದು ಕ್ರೆಡಿಟ್ ಕಾರ್ಡಿನಿಂದ ಸರಕುಗಳು ಅಥವಾ ಸೇವೆಗಳನ್ನು ಖರೀದಿಸಿದ ಒಬ್ಬ ಗ್ರಾಹಕ ಸರಕುಗಳು ಅಥವಾ ಸೇವೆಗಳು ತಲುಪದಿದ್ದಾಗ ಅಥವಾ ವ್ಯಾಪಾರಯೋಗ್ಯವಲ್ಲದಾಗಿದ್ದರೆ ಕ್ರೆಡಿಟ್ ಕಾರ್ಡ್‌ನ್ನು ಒದಗಿಸಿದಾತನನ್ನು ಹಿಂಬಾಲಿಸಬಹುದು. ಅವರು ಸಾಮಾನ್ಯವಾಗಿ ಮೊದಲಿಗೆ ಚಿಲ್ಲರೆ ವ್ಯಾಪಾರಿ ಒದಗಿಸಿದ ಪ್ರಕ್ರಿಯೆಯನ್ನು ಬಳಸಿಕೊಳ್ಳಲೇಬೇಕು, ಚಿಲ್ಲರೆ ವ್ಯಾಪಾರಿ ವ್ಯವಹಾರದಿಂದ ಹೊರಗೆ ಓದರೆ ಇದರ ಅಗತ್ಯವಿರುವುದಿಲ್ಲ. ಡೆಬಿಟ್ ಕಾರ್ಡನ್ನು ಬಳಸುವಾಗ ಈ ರಕ್ಷಣೆಯನ್ನು ಶಾಸನ ಒದಗಿಸುವುದಿಲ್ಲ ಆದರೆ ಕಾರ್ಡ್ ಸಂಪರ್ಕ ಒದಗಿಸಿದ ಒಂದು ಪ್ರಯೋಜವವಾಗಿ ಒಂದು ಸೀಮಿತ ವ್ಯಾಪ್ತಿವರೆಗೆ ನೀಡಬಹುದಾಗಿದೆ ಉದಾಹರಣೆಗೆ. ವಿಸಾ ಡೆಬಿಟ್ ಕಾರ್ಡುಗಳು.